text:
Inyigisho yo ku wa gatandatu, 22 gisanzwe, C, 2013
Ku ya 07 Nzeri 2013 – Yateguwe na Padiri Cyprien BIZIMANA
AMASOMO: 1º. Kol 1, 21-23, 2º. Lk 6, 1-5
Abafarizayi bamwe bari bihambiriye ku mategeko atagira ingano yari yarongerewe ku Mategeko y’ibanze mu idini y’abayahudi. Ayo mategeko yajyanaga n’imihango n’imitondangingo myinshi. Yajyanaga kandi n’icyoba cyatumaga bayakurikiza bujiji nta gusobanukirwa, ugasanga barayubahiriza by’inyuma gusa ariko imbere bakamera nk’imva zirabye ingwa. Byageze igihe Umwana w’Imana yigize umuntu atangira kwigisha iby’Ingoma y’Imana; aho kugira ngo Abafarizayi bamwumvire, bikomereje ibyabo bya kera! Kimwe mu bintu bari batsimbarayeho ni isabato n’ibiyerekeyeho byose. Iyo YEZU yagiraga icyo akora ku isabato bahitaga bamunenga ngo yishe Amategeko!
Ivanjili ya none yaduhaye urugero rw’amakimbirane Abafarizayi bashozaga bitwaje ko ngo YEZU yishe isabato! Kunyura mu murima w’ingano bagahekenyaho ngo basame agatima, byari bitwaye iki? Bibwiraga ko no kuba wasamura kubera akayara byari icyaha! Nyamara se ibyo Dawudi yakoze bari babiyobewe! Nk’uko YEZU abibibutsa, dore uko Igitabo cya mbere cya Samweli kibidutekerereza:
Dawudi yongera kubaza umuherezabitmbo, ati: “Mbese nta cyo mufite ngo mumfungurire? Nibura mumpe imigati itanu cyangwa ikindi mwaba mufite icyo ari cyo cyose”. Nuko umuherezabitambo aramusubiza ati: “Nta migati isanzwe dufite, ariko hari imigati yeguriwe Uhoraho; niba abo bantu bawe baririnze abagore bashobora kuyirya”. Dawudi aramusubiza ati: “Ni koko twabujijwe abagore, nk’uko bisanzwe iyo ngiye ku rugamba; kuri iyo ngingo ni abere rwose. Uru rugendo ni nk’urusanzwe, ariko rushimishije Uhoraho kubera impamvu zarwo”. Nuko umuherezabitambo amuha imigati akuye mu Ngoro kuko nta yindi yari ibonetse, uretse iyari iteguye ku meza y’Uhoraho, isimbuzwa ishyushye ku munsi bayikuyeho (1 Sam 21, 4-7).
Abafarizayi bari bashukamirije YEZU ntibari bazi ko azi ingingo zose z’Ijambo ry’Imana. Kuba na Dawudi ubwe yarariye ku migati y’umumuriko yari igenewe Abaherezabitambo gusa, ni ukuvuga ko icy’ingenzi atari ukwishyiramo bujiji umunsi w’isabato, ahubwo ni ukureba icyarushaho gufasha umuntu wese kugira ngo agire ubwigenge busesuye ku cyitwa icyaha cyose kandi nyine ashingire imibereho ye ku cyo YEZU KRISTU atangaza.Gukurikiza isabato bujiji, ni ko kuba umugaragu wayo. No muri iki gihe hariho abantu bakurikiza ibya kera bujiji: kumenya ko YEZU KRISTU ari We Mugenga wa byose ni ko gutangira gusobanukirwa.
Iyo umuntu ataramenya YEZU KRISTU ngo amwirundurire, yihamira mu bujiji mu by’iyobokamana n’ubumenyi bw’ugushaka kwayo mu buzima bwe. N’iyo yaba asenga ku mugaragaro mu bandi, iyo ataramenya YEZU KRISTU akomeza kwihererana amahano! Ni we ugaragaza ko asenga cyane ariko kandi agakora n’ibyaha byinshi ku bwende, bimwe akabiterwa n’ubujiji, ibindi akabiterwa no kwemera gutsindwa n’amoshya. Ni ko kuba umwanzi w’Imana! Pawulo yibukije Abanyakolosi ko na bo kera bari baraciye ukubiri n’Imana; babagaho nk’abanzi bayo kubera ibitekerezo n’ibikorwa byabo byari bibi. Kuva aho bigishirijwe kumenya YEZU KRISTU bavuye i buzimu bajya i buntu.
Uwo ni wo murimo Kiliziya ikomeje kwitangira kugeza none: kwamamaza YEZU KRISTU abantu bose bakamumenya bakigiramo Amahoro atanga. Twiyibutse ko none Papa yadusabye gusenga no kwigomwa dusabira isi amahoro kuko yugarijwe n’intambara n’ugukembana kirya no hino ku isi. Dusabire Siriya, dusabire Akarere k’ibiyaga bigari. Nibamenya Inkuru Nziza ya KRISTU bazava mu bujiji baharanire amahoro nyakuri.
YEZU KRISTU nasingizwe mu mitima yacu, Umubyeyi Bikita Mariya aduhakirwe maze abatagatifu duhimbaza none ari bo Regina, Nemori, Kloduwalidi na Madeliberita badusabire.


c: text/html

text:
2011 - Kwibuka Jenoside yakorewe abatutsi
Kwibuka Jenoside yakorewe abatutsi, ni imwe mu ndangagaciro z’ibanze Fondation KMP ishingiyeho. Mu kwezi kwa kane kwa buri mwaka, mu gihe cyo kwibuka, Fondation KMP itegura ibitaramo bibiri binini bigizwe n’ubuhanzi ndetse n’ubuhamya, icya mbere kigakorerwa abayobozi, icya kabiri kigakorerwa abayoborwa.
Ku mafoto murabona :
Igitaramo kigenewe abayobozi muri Serena Hotel (18 Mata 2011)
Igitaramo rusange muri Expo Ground i GIkondo (24 Mata 2011)
Byanditswe na Webmaster
Kuwa 26 Mata 2011

robotstxt: allowed

filter: keep


text:
Umuyobozi (3/3)
Nuko umunsi wambere urangiye, nuko hakurikiyeho iminsi y’insinzi. Nakintu cy’ agaciro cyane cyabaye, uretse ibintu bidafite agaciro cyane: barasitaye babanza agahanga mucyobo noneho bikuba ku inzitiro z’amahwa ndetse no mubihuru by’inkeri; banyura mubihuru by’amahwa; benshi bavunitse amaboko n’ amaguru; bamwe batahanye ibikomere ku mutwe. Ariko ibi byose barabyihanganiye. Abasaza bake nibo bapfiri ku muhanda. Muburyo bwo gushishikariza abandi gukomeza umuvugizi yaravuze ati – “tutitaye ko bapfiriye kumuhanda nubundi iyo bazakugumurugo barikuzapfa”.
Abana bake bari hagati y’umwaka umwe n’ibiri nabo barapfuye. Ababyeyi birengagije akababaro k’urupfu rw’abana babo kubera bwarubushake bw’Imana bati – “bashoboraga gupfa nu’ubwo bari gusigara m’urugo”. Umuvugizi yakomeje abihanganisha avuga ati “hapfuye abana bake kandi bato, ubwo rero akababaro nigake. Kandi Imana iha ababyeyi kudatakaza abana mugihe bageze mugihe cyo kuba barushinga. Niba abana rwarirwo rugendo rwabo, rero biba byiza ko bapfa hakiri kare. Rero akababaro ntago gakwiye kuba kenshi iyo bapfuye hakiri kare.” Bamwe bizengurukijeho ibyenda kumutwe bipfutse ibikomere abandi bikandisha ibintu bikonje kubikomere. Bamwe bagiye batwaye amaboko yabo azirikiye kurutugo kubera yari yavunitse. Bose imyenda yariyabacikiyeho banakomeretse, ariko ibyo ntago byabaciye intege bakomeje urugendo bishimye. Ibibyose bari kubyihanganira iyo bataza kwicwa n’inzara igihe kinini. Ariko bari bafite gukomeza.
Umunsi umwe, ikintu kingenzi cyarabaye.
Umuyobozi yarimbere, azengurutse nabantu badatinya mwitsinda ryose. (Babiri barabuze ntawe waruzi iyo bari, byafatwagwa nkaho bari bagambanye barangiza bagahunga). Mumuhango umwe umuvugizi yavuze kubushirasoni bwabo bagambanyi. Bake bonyine bizeragako abo babiri bashoboye kuba abapfiriye munzira ariko ntago bigeze bavuga igitekerezo cyabo kugirango batavuguruza abandi. Abandi mwiryo tsinda bari babari inyuma . bitunguranye hacitse ikinogo kinini m’urutare – ikinogo kirekire. ubutumburuke bwaho bwari imanga kuburyo batari kubona uko bakomeza. Nababandi bashirika ubwoba barahagaze bareba umuyobozi. Bubitse imitwe bafite ibitekerezo byinshi, banumiwe, yigiyi imbere ashize amanga akoza inkoni imbere iburyo n’ ibumoso, nkuko yabyumvaga muburyo bwe. Benshi bavuzeko ibi byatumye yubahwa kurushaho. Ntiyigeze areba umuntu n’umwe cyangwa ngo agire icyo avuga. Ntabwoba bwagaragaraga mu isura ye kuko yakomeje yegera ikinogo. Ndetse naba bagabo bibihangage muribo baratinye ariko nta numwe wagerageje kwihanangiriza umuyobozi wabo warufite umurava. Yateye intambwe ebyiri ahita agera kumwisho. Mubwoba bwinshi amaso yabo akanuye banatitira. Babagabo bashirika ubwoba bashakaga kujya kubuza umuyobozi gukomeza kugenda nubwo byasaga nko kwica amategeko, umuyobozi ateye intambwe imwe, ebyiri ahita agwa mukinogo. Basigaye bahungabanye, bamwe bararira n’akababaro kenshi, barasakuza, bagira ubwoba. bamwe batangira guhunga.
– Mube muretse, bavandimwe! Kuki muri kwihuta? Ubu nibwo buryo bwo kurinda ijambo ryanyu? Tugomba gukurikira uyu munyabwenge kuko azi icyo ari gukora. Yaba ari umusazi yiyahuye. Tugende, tumukurikire! Iki nicyo kigeragezo kinini gishobora kuba ari nacyo cyanyuma. Ntawamenya? Ushoboye gusa inyuma y’ iki kinogo twahasanga ubutaka bwiza, bwera Imana yaduteguriye. Tugende! Ntakwitanga ntaho twagera – iyo yari inama umuvugizi yagiriye bagenzibe bityo rero atera intambwe ebyiri agwa mukinogo. Amaze kugwamo babagabo bashirika ubwoba baramukurikira.
Bitewe nuko bariraga, ba niha, banakomera, nakababaro barikumanuka mwicyo kinogo. Nta numwe watekerezaga ko hari numwe uri burokoke, cyangwa ngo avemo adakomeretse cyangwa yuzuye, Ariko ikiremwa ni ikidahangarwa . mubusanzwe yari umunyamahirwe kubera yamanukaga afata kubiti nibindi bihuru bituma agera hasi adakomeretse yashoboye kwisuganya ava muri icyo kinogo. Mugihe hari harabakiri kurira bamanuka muri cya kinogo wamuyobozi yaricaye hejuru mumutuzo mwinshi araceceka. Bamwe mubari bakomeretse numujinya mwinshi batangiye kumuvuma ariko ntiyabiha agaciro. Abanyamahirwe bashoboye gufata kubiti barikugwa batangiye kuzamuka. Bamwe bakomeretse kumutwe, amaraso yuzuye mu maso. Ntan’umwe warudafite ibikomere uretse umuyobozi. Bose baramukanuriye mukababaro kenshi ariko ntiyigeze yubura umutwe we. Yaracecetse ari no gutekereza kubyaba.
Uko igihe cyagendaga gishira. Umubare wabo wagendaga urushaho kugabanuka. Burimunsi wajyanaga abawo. Bamwe babavuyemo basubira inyuma.
K’umubare mwinshi wabatangiye, makumyabiri gusa nibo basigaye. Umunaniro, ntacyizere bashidikanya, bafite inzara ibyo byose ntibyabagaragaragaho mu maso ariko ntanumwe wigeze avuga. Baribacecetse nk’umuyobozi wabo bakomeza kugenda gake gake. Nawa muvugizi wabo wumu nyamyuka yakomeje kuzunguza umutwe yihebye. Inzira mubyukuri yarikomeye.
Umubare wabo wakomeje ugabanuka buri munsi ugera kw’icumi bonyine. Mu maso yabo batakaje icyizere, bakomeje kubabara no kwitotomba aho kuganira.
Bagaragaraga nk’abafite ubumuga bw’amaguru kurenza uko bagaragaye nk’abagabo. Bamwe bagendera ku imbago. Abandi amaboko yabo azirikiye mu ijosi. Ibiganza byari bipfutse. Yewe niyo bari gushaka kongera kwita ntago byari kubakundira kuko umubiri wabo ntago wari gushobora kongera kwakira ibindi bikomere.
Nababandi bari bakomeye banatinyuka baribatangiye gutakaza ikizere ariko bakomeza guhatana bajya imbere; nukuvuga ngo , bakomeje kugenda batonekara, bitotomba, mububabare bwinshi. Ubundi se niki bari gukora niba batarashoboraga gusubira inyuma? Twaritanze bishoboka none tureke urugendo?
Izuba rirenze. Bagendera kumbago, barebye imbere Babura umuyobozi. Bateye intambwe imwe imbere bahise bagwa mukindi kinogo.
Bumvikanye bataka-yebaba we ukuguru kwange, ukuboko kwange! Barira bana sakuza. Ijwi rimwe ridafite imbaraga ryumvikanye rivuma umuyobozi ariko rihita riceceka.
Mugihe izuba ryari rirashe, uuyobozi yari yicaye, agisa nakwakundi yasaga kumunsi wambere bakimutora. Ntampinduka muburyo yagaragaraga.
Umuvugizi yazamutse mu inogo, akurikirwa na babiri. Bataye isura buzuye amaraso, bahindukiye ngo barebe abasigaye basanga aribo gusa basigaye. Ubwo bwo gupfa no kubura ibyiringiro byuzuye imitima yabo. Agace barimo ntago bari bakazi, karakimisozi, ibitare, nta ninzira. Nyamara iminsi ibiri ishize bari bageze kumuhanda ariko bawusiga inyuma. Umuyobozi abayobora muriyo nzira.
Batekereje kunshuti na abavandimwe benshi bapfiriye kuri ururugendo ruteye ubwoba. Agahinda karutaga ububabare buri muri za mbavu zabo zavunaguritse. Bari babonye kwangirika kwabo na amaso yabo.
Umuvugizi yazamutse hejuru ku umuyobozi atangira kuvuga mu ijwi rinaniwe, rwuzuye agahinda, n’ubusharirere.
– Turi kujyahe?
Umuyobozi araceceka.
– Uri kutujyanahe kandi utuvanyehe? Twashyize ubuzima bwacu nubw’ imiryango yacu turagukurikira. Dusiga ingo zacu inyuma, nimva zabasekuruza bacu twiringiye tugiye gukira ubutaka butera. Ariko wowe uratwangije muburyo. Hari imiryango igera muri maganabiri ikuri inyuma ariko reba ubu turi bangahe?
– Ushatse kuvuga ko buri wese atari hano? Byavuzwe n’umuyobozi mu ijwi rito ateguye umutwe.
– Nigute wabaza icyo kibazo? Reba hejuru urebe! Bara turi bangahe dusigaye hano kuri uru rugendo! Reba ku isura turimo ubu byari kuba byiza iyo dupfa aho kumugara gutya.
– Ntago nshobora kukubona!
– Kubera iki?
– Ndi impumyi.
Bose bahise baceceka
– Wahumiye muri ururugendo?
– Navutse ndi impumyi.
Batatu batakaza ikizere.
Umuyaga wo murugaryi warahushye ugaragaza ko hagiye kuba ikibazo mu misozi amababi y’ibiti atangira kugwa. Ibihu bitwikira imisozi, mukirere hagaragara nkahari amababa y’igisiga kinini agaragarira mubukonje n’amashayi. Bumva ijwi rimenyekanisha ibyago. Izuba ryari rikingirijwe n’ ibicu byakomezaga birizenguruka.
Batatu bararebanye bafite ubwoba
– Turajyahe ubu? – Umwe niko yavuze mwijwi rito.
– Ntago tubizi!
Muri Belgrade, 1901.
Kuri Radoje Domanović inyandiko ze zasobanuwe mu Ikinyarwanda na Niyonizeye Donatien, 2021.


text:
>> Le temps liturgique de l'Avent
Amasomo yo ku ya 17 ukuboza
Isomo rya mbere : lntg 49,2.8-10
Isomo ryo mu gitabo cy’Intangiriro
Yakobo ahamagara abahungu be maze arababwira ati «Ngiye kubahishurira ibizababaho mu bihe bizaza. 2Nimwegerane mwumve, bana ba Yakobo, mwumve so lsraheli. 8Yuda, woweho abo muva inda imwe bazagusingiza. Ukuboko kwawe gutsikamiye ijosi ry’abanzi bawe, na bene so bazagupfukamira. 9Yuda, uri nk’icyana cy’intare, mwana wanjye, uzamutse uvuye ku rugamba! Yaciye bugufi abunda nk’intare, kandi nk’intare y’ingore, ni nde wamutsimbura? 10Inkoni y’ubwami ntizatirimuka mwa Yuda, n’inkoni y’ubutware ntizajya kure y’ibirenge bye, kugeza igihe Uwo igenewe azazira, Uwo amahanga azayoboka.»
Kuzirikana : Zab 72 (71),1-2,3-4,7-8,17
ZABURI
Inyik/ Ubutabera buzasagamba, n’amahoro asesure.
- Mana, umwami umwegurire ubucamanza bwawe,
- uwo mwana w’umwami, umutoze ubutabera bwawe ;
- acire umuryango wawe imanza ziboneye,
- kandi arengere n’ingorwa zawe.
- Imisozi nikwize rubanda amahoro,
- n’imirenge ibazanire ubutabera.
- Azarenganura rubanda rugufi,
- Arokore abatindahare,
- Kandi aribate uwabakandamizaga.
- Mu gihe cye, ubutabera buzasagamba,
- n’amahoro asesure mu mezi atabarika.
- Azategeka kuva ku nyanja kugera ku yindi,
- avane ku Ruzi ageze ku mipaka y’isi.
- Izina rye rizavugwa ubuziraherezo,
- ubwamamare bwe bumare igihe nk’izuba!
- lmiryango yose y’isi izamuherwemo umugisha,
- amahanga yose amwite umunyahirwe!
Isomo rya kabiri :
Ibango-ndirimbo ribanziriza Ivanjili :
Alleluya Alleluya.
- Ngwino, Buhanga bw’Umusumbabyose!
- Wowe ugengana isi imbaraga n’ituze,
- utwigishe inzira y’ukuri.
Alleluya.
Ivanjili Ntagatifu : Mt 1,1-17
+ Amagambo yo mu lvanjili ntagatifu uko yanditswe na Matayo
1Dore igitabo cy’amasekuruza ya Yezu Kristu, umwana wa Dawudi, mwene Abrahamu.
2Abrahamu yabyaye lzaki, lzaki abyara Yakobo, Yakobo abyara Yuda n’abavandimwe be,
3Yuda abyara Faresi na Zara kuri Tamara, Faresi abyara Esiromi, Esirorni abyara Aramu.
4Aramu abyara Aminadabu, Aminadabu abyara Nahasoni, Nahasoni abyara Salimoni.
5Salimoni abyara Bowozi kuri Rahabu, Bowozi abyara Yobedi kuri Ruta, Yobedi abyara Yese,
6Yese abyara umwami Dawudi. Dawudi abyara Salomoni ku mugore wa Uriya,
7Salomoni abyara Robowamu, Robowamu abyara Abiya, Abiya abyara Asa
8Asa abyara Yozafati, Yozafati abyara Yoramu, Yoramu abyara Oziyasi,
90ziyasi abyara Yowatamu, Yowatamu abyara Akazi, Akazi abyara Ezekiyasi,
10Ezekiyasi abyara Manase, Manase abyara Amoni, Amoni abyara Yoziyasi,
11Yoziyasi abyara Yekoniyasi na barumuna be, igihe bajyanwa bunyago i Babiloni.
12Ijyanwabunyago ry’i Babiloni rirangiye Yekoniyasi abyara Salatiyeli, Salatiyeli abyara Zorobabeli, 13Zorobabeli abyara Abiyudi, Abiyudi abyara Eliyakimu, Eliyakimu abyara Azori,
14Azori abyara Sadoki, Sadoki abyara Akimu, Akimu abyara Eliyudi,
15Eliyudi abyara Eleyazari, Eleyazari abyara Matani, Matani abyara Yakobo,
16Yakobo abyara Yozefu umugabo wa Mariya, ari we wabyaye Yezu , witwa Kristu.
17Ibisekuruza byose hamwe rero ni ibi : kuva kuri Abrahamu kugeza kuri Dawudi, ni ibisekuruza cumi na bine ; kuva kuri Dawudi, kugera ku ijyanwabunyago ry’i Babiloni, ni ibisekuruza cumi na bine; kuva ku ijyanwabunyago ry’i Babiloni kugera kuri Kristu, ni ibisekuruza cumi na bine.


text:
UBUREZI MU MYAKA 10 IRI IMBERE: IMPINDUKA ZITEZWE. (IGICE CYA 2)
Kurushaho kwisanzura ku bikoresho byâikoranabuhanga na gahunda zibigenga bituma abantu barushaho gutinyuka, bakavumbura udushya, ndetse bagahimba gahunda nshya.
7. Gukenerwa kwa zimwe mu mpamyabumenyi mu marembera.
Abantu bo mu kinyejana cya 21 bari mu isi igengwa nâikoranabuhanga, imbuga nkoranyambaga, imikino ya videwo, nta tandukaniro rinini uko babyitwaramo bose. Ibi rero byatumye uburyo bwo âgushaka amaramukoâ ku muntu wâiki gihe bufata amasura menshi. Ibigo byinshi bitanga ubumenyi (byashorwagamo akayabo kugira ngo bitegure abahanga mu mirimo nkâabanyamategeko, ubuvuzi, ubwubatsi) mu kutabasha kugendana nâumuvuduko wâimirimo mishya igenda ivuka ku bwâikoranabuhanga, bishobora kwisanga nta wugikenera bene izi mpamyabumenyi, zari zigendanye nâigihe abantu, amakuru ndetse nâimiryango byabaga bigumye hamwe.
Birumvikana, hari ibyiciro runaka byâubumenyi bizakomeza gukenera abantu bafite ubumenyi buhambaye. Ibyo byiciro nibyo bizaha za kaminuza amahirwe-cyangwa se impamvu zo gukomeza guhatana ku isoko nkâishingiro ryâubumenyi, ubuhanga nâubunararibonye.
9. Urunana ânetworksâ rwâimikoranire ruzagira agaciro kurenza amasomo ubwayo.
Kuba mu mushyikirano nâabanyamwuga nâinzobere zâumwuga ukeneye kugiramo ubumenyi kuba byarusha agaciro gukurikira amasomo runaka atondetse hagendewe ku nteganyanyigisho ni ikintu gishoboka cyane-bivuze ko wawundi (rya tsinda) mufitanye imishyikirano ariwe ufite agaciro kurenza kwicara mu ishuri, ibyo wiga cyangwa se ibyo ukeneye kugiraho ubumenyi. Byatangiye kwigaragaza, ariko ntibisobanuye ko muri rusange ari bibi nkâuburyo bwo kwigira ku bandi.
Reka dufate urugero ku itsinda ryâabanyabugeni, inzobere mu buvuzi, cyangwa se abahanga mu bwubatsi. Mu gihe bihurije hamwe bungurana ibitekerezo ku byo bakora mu buryo buhoraho. Uwaba ari muri iri tsinda yaba afite amahirwe menshi yo kugera ku bumenyi nyabwo, akura muri bya biganiro-mpaka. Usibye nâibyo kandi, niba akiri umwiga ku rwego rwo hasi azaba abonye uburyo bwo kugirana umushyikirano na za nzobere, ndetse nâamahirwe yagutse yo kwitoza wa mwuga.
Birumvikana, ibi bizaterwa nanone nâitsinda iryo ari ryo ndetse nâimyumvire yâabarigize. Mu gihe iri tsinda ari rya rindi abantu bahuzwa nâimbuga nkoranyambaga (urugero reddit), aha uburemere bwâumubano hagati yabo buba ari hafi bwa ntabwo, kuko uba ushingiye ku nyungu zâako kanya buri wese arikuramo. Ya nyungu yaba itagihari, cyangwa se impamvu runaka rusange yabahuzaga byaba bivuyeho, naryo rigasenyuka, bityo na wawundi wari uryubakiyeho, agasenyuka. Iyi ni inenge ikomeye yâumushyikirano ushingiye ku mbuga nkoranyambaga.
10. âMaker Movementâ izaba imbarutso yo gutinyuka guhanga udushya mu burezi.
Kurushaho kwisanzura ku bikoresho byâikoranabuhanga na gahunda zibigenga bituma abantu barushaho gutinyuka, bakavumbura udushya, ndetse bagahimba gahunda nshya. Ibi biterwa nâuko intekerezo zabo ziba zisanzuye ku mvumburamatsiko nshya bagenda bahura nazo muri iryo koranabuhanga. Ubu buryo bwâimikorere buzarushaho gutera imbere mu banyeshuri bâikinyejana cya 21.
11. Uburezi bwiyigisha bushingiye ku ikoranabuhanga buzarushaho kugira agaciro
Haba ku kwigira kuri gahunda za mudasobwa zateguwe, cyangwa se guha umunyeshuri uburyo bwo kwiyigisha agendeye ku bumenyi akuye ku mbugankoranyambaga, ubu buryo bwâimyigire buzarushaho kugira agaciro. Cyane cyane ko umunyeshuri aho ari hose azaba abasha kugera ku masomo, mu buryo bujyanye na gahunda ze. Kuba bizatanga umusaruro âushimishijeâ bizaterwa na nyirâubwite icyo agamije kugeraho. Uburyo bwo kugera ku bumenyi bukaba nanone bufite agaciro kurenza ubumenyi ubwabwo ukeneye kugeraho.
12. Ikoranabuhanga rizongerera agaciro ibigo bisanzwe ari intyoza mu burezi.
Mu burezi busanzwe, abivumburira ubumenyi ubwabo, abahanga mu isakazabumenyi, abadakeneye kwicara mu ishuri nâabitoza umwuga ni byo byiciro bimenyerewe, ariko ibi bizahinduka. Kuko icyerekezo cyâuburezi gakondo kizahindurwa no kugera ku ikoranabuhanga kuri bose, hari amatsinda yâabamenyereye ubu burezi busanzwe âbumva ko uburyo bwa nyabwo bwo kwiga ari umushyikirano utaziguye hagati yâumwalimu nâumunyeshuri, gukurikira amasomo yanditswe, kunyura mu masuzumabumenyi, gutsinda-gutsindwa, kugera ku mpamyabumenyi, kwinjira mu imenyerezamwuga,â¦batazahita bakira iyi myigire mishya irangajwe imbere nâikoranabuhanga. Ibi rero bizatuma bya bigo byâintyoza mu burezi busanzwe nibyongera gahunda zâikoranabuhanga mu mikorere yabyo, izo gahunda zombi zizatuma birushaho kuzamura izina ryabyo.
13. Integanyanyigisho zizahinduka, haba mu mitegurire ndetse no mu bizigize.
Gusuzuma imyigire bizagaragaza ubushobozi bwâabiga bwo guhuza amasomo atandukanye kugira ngo babashe kuyabyaza ubumenyi runaka bufatika bakeneye, ibi bikaba ikimenyetso cyâuko mu kwiyigisha kwabo, bazi neza icyo bashaka kugeraho, nâinzira za bugufi zikigeraho. Kuba inzobere , intyoza mu ndimi,â¦biranga uburyo bwâimyigishirize gakondo bizasimburwa nâubushobozi bwo gusobanukirwa neza ibikoresho byâikoranabuhanga, kugera ku gisubizo vuba, kubaka urunana rwâimikoranire, nâubundi buryo butandukanye bubashisha ababukoresha kugendera ku muvuduko mu isi yâikoranabuhanga.


text:
Inyigisho yo ku wa gatandatu, icyumweru cya kabiri cya Pasika, ku wa 04 Gicurasi 2019
Amasomo: Intu 6, 1-7; Zab 33 (32); Yh 6, 16-21
Yezu ati: “NIMUHUMURE NI JYE”
Bavandimwe Kristu Yezu akuzwe,
Muri iki gihe cya Pasika nk’uko Yezu Kristu wazutse yabigenje ku mugoroba w’izuka rye, na n’ubu akomeje kuduhumuriza. Nimuhumure ni Jye. Aya ni amagambo meza cyane kuyabwirwa, amagambo agarurira icyizere uwagitaye bitewe n’ibyamuhungabanyije. Burya ibikura abantu umutima ntibibura kandi ni byinshi. Hari ibishobora guturuka kuri twe ubwacu, ku bandi cyangwa ku bindi bintu. Abigishwa ba Yezu bo twumvise ko, bakuwe umutima no kubona umuntu / Yezu agenda hejuru y’amazi.
Ni koko ntibisanzwe, gusa n’umuyaga ntiwari waboroheye. Ntabwo ushobora guhumuriza umuntu hatari impamvu yatumye ahungabana. Kuba rero Yezu abitubwira none nyuma y’imyaka isaga 2000 abibwiye abigishwa Yohani yatubwiye, ni uko abona ko natwe dukeneye guhumurizwa.
Ese muvandimwe wowe wumva iri jambo none, ni iki kigukura umutima? Ni ku ruhe rugero ukeneyeho ihumure? Ese uzi ko urikeneye?
Yezu Kristu wazutse nk’inshuti yacu nyanshuti, yasanze dukeneye ihumure.
Nk’uko twabibonye, Abigishwa yasanze bahahamuwe n’umuyaga, ndetse banamubonye aho kugira ngo byo ubwabyo bibatere ihumure, barushaho kugira ubwoba. Nta kindi Yezu yari kubaha kitari ihumure.
Uyu munsi nanjye Yezu afite aho ansanze, afite aho agusanze, impano ikomeye atuzaniye ni ihumure kuko turikeneye. Hari byinshi muri iyi si ya none bidukangaranya, bikura benshi umutima. Ibyo byose kimwe n’ibindi ntibidutware ngo duheranywe n’agahinda, ahubwo twemere gumurizwa na Kristu wazutse. Erega burya ihumure nyaryo turihabwa n’Imana yonyine! Kutabimenya gutyo ni ko guhaba, ugasanga umuntu yahindutse igikanjye.
Birashoboka ko twaba twaraheranywe n’ibibazo runaka byatubereye insobe, byatubujije amahwemo; birashoboka ko naba mfite ingeso runaka itanyorohera na mba ihora interanya nanjye ubwanjye n’Imana ndetse n’abavandimwe, birashoboka ko urugo rwanjye rwaba ruri mu bibazo byatubujije amahoro ndetse twananiwe kwisohoramo ku buryo bigeze aho guhunga.
Uyu munsi nitwakire ihumure Yezu atuzaniye kandi adahwema kutuzanira, twemere aturuhure kuko ari we karuhura.
Bavandimwe, ihumure Yezu Kristu Wazutse atanga ni ihumure rihoraho, ni ihumure isi idashobora kutwambura. Ni ihumure ridufasha gutsinda icyaha n’urupfu. Ni rya humure riza nyuma y’ibibazo no guhangayika. Mu by’ukuri iri humure rya Yezu Kristu wazutse turarikeneye mu mitima yacu, mu ngo zacu, mu baturanyi, mu gihugu cyacu by’umwihariko no ku isi yose muri rusange.
Bavandimwe mwese, Dusabirane dushikamye kwakira iryo humure, maze nk’uko igitabo cy’Ibyakozwe n’intumwa cyaduhamirije uko abigishwa ba mbere bashoboye gukemura ibibazo bitandukanye bahuraga na byo kuri roho no ku mubiri bigatuma barushaho kwiyongera mu mubare no mu butungane, natwe dukore nka bo, tubashe gukemura amakimbirane twatewe kandi duterwa n’amateka atandukanye y’ubuzima bwacu.
Nyagasani Yezu nabane namwe!
Padiri Emmanuel NSABANZIMA, GISAGARA / BUTARE.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Kujujubya umuntu cyangwa kumwogeraho uburimiro (Harassment) ni amagambo ashaririye y’urucantege, imyitwarire cyangwa ibikorwa umuntu akenshi ukunze kuba afite ububasha cyangwa ufite icyo arusha undi akoresha mu kwibasira, gutoteza no guhabura uwo asuzuguye. Ibyo bikorwa biba bigamije kumunnyega, kumuca intege, kumutesha agaciro, kumutera ubwoba, kumutoteza no gutuma ahabuka agata umurongo w’ibyo yakoraga ku bw’inyungu runaka ubikora aba agamije ariko byose bikangiza ubuzima bw’ubikorewe.Uku kujujubya ni intwaro ikomeye y’igitugu n’iterabwoba ndetse ikaba n’intwaro yo gutesha umuntu agaciro n’icyubahiro mu muryango. Usanga uko kogeraho umuntu uburimiro cyangwa kumujujubya bimwangiza mu ntekerezo ndetse yemwe bikanamugiraho ingaruka ku buryo atabasha kugira ishema ry’uwo ari we no kugaragaza ubushobozi bw’icyo ashoboye. Iyo usesenguye neza usanga kogeraho umuntu uburimiro umujujubya ari ihohoterwa rishingiye ku mitekerereze rikorwa rigatesha agaciro ikiremwamuntu. Iyi ngeso yo kogeraho umuntu uburimiro ikunze kugaragazwa n’abakoresha bamwe badafata neza abo bayobora, abagabo n’abagore bamwe na bamwe basuzugurana mu ngo zabo, bamwe mu babyeyi gito n’abandi bantu biyumva ko hari isumbwe runaka bafite kurusha abandi.
Ibimenyetso biranga umuntu wajujubijwe
Bimwe mu bimenyetso byerekana umuntu ujujubywa nk’uko tubikesha urubuga harassment101.com, harimo kurwara igifu, kurwara umutwe udakira, kubura intege zo gukora imirimo runaka, kugira isesemi ya buri kanya, gushikagurika; kabone niyo haba nta kimukanze, kubura ipfa ryo kurya, kugira indwara y’ibitotsi no gutakaza ibiro. Kuri bamwe usanga baryagagura kubera kugira ubushake bwo kurya budasanzwe ari na byo bituma bagira umubyibuho ukabije.
Mu mitekerereze, usanga umuntu wogeweho uburimiro ajujubywa atoroherwa no gufata mu mutwe cyane kubera gutakaza ingufu zifasha ubwonko bwe kwibuka. Usanga kandi afite imyitwarire y’umushiha, aho aba yumva nta muntu runaka ashaka kuvugana na we ndetse yemwe banavugana akamubwiza inani na rimwe. Abandi bo usanga batangira kugira ibitekerezo bibaganisha ku kwiyahura cyangwa ugasanga bahora barira. Hari n’abandi ushobora gusanga bahora baryamiye amajanja kandi babijyanisha no kugira umushiha ukabije. Mu bindi bimenyetso bibaranga usanga barakazwa n’ubusa mbese ari ba bandi twita ibifura. Usanga kandi abatangiye kwibasirwa n’ingaruka z’iyi ndwara bagira indahiro cyangwa kwivumagura bidasanzwe ku kintu runaka kabone n’ubwo kaba ari akantu gato. Ikindi kimenyetso ni ukubura ubushake bwo gutera akabariro. Na none kandi bene aba bantu bajujubijwe usanga nta kintu gipfa kubashimisha. Uzasanga kenshi abibasiwe bahita batangira kwiyahuza ibiyobyabwenge kugira ngo babashe kwivana muri ako gahinda n’ubuzima bubi baba barimo.
Zimwe mu ngaruka ziterwa no kujujubya umuntu:
1. Umujinya
Iyo umuntu yibasiwe n’undi muntu runaka ahora amujujubya (harassing) bituma agira umujinya. Kenshi usanga nyir’ukubikorerwa aba yumva ko umujinya we ufite ishingiro cyane cyane ko aba yumva afatwa nabi akumva ndetse yanze n’aho hantu aba ari.
2. Kwiyanga
Uko umuntu agenda yogerwaho uburimiro bigera ubwo yumva ababaye birenze urugero noneho bigafata indi ntera yo kwiyanga. Akenshi usanga benshi bibaho batangira kwirenganya batekereza ko ari bo ba nyirabayazana. Ibi rero bituma umuntu atangira kutigirira icyizere ndetse akaba yanatangira kwicuza impamvu atagira icyo akora ngo yumvishe umujujubya ko ibyo amukakorera atari byo.
3. Kwisuzugura
Kujujubywa bituma umuntu yitesha agaciro ndetse akanisuzugura yumva ko nta cyo ashoboye. Kubera kumva ko asuzuguwe, nta gaciro afite, ko anasuzuguwe bijyana no kwitinya we ubwe, bituma ujujubywa inshuro nyinshi yisuzugura ndetse akenshi akigira ya nsina ngufi mu byo akora byose. Kenshi rero abajujubya abandi ni byo baba bashaka.
4. Kugira impagarara
Iyo wogerwaho uburimiro uhora uhangayitse ndetse ufite n’impagarara wibaza uko ejo buzacya. Ibi biterwa n’uko uba utabashije kwakira ibigukorerwa bityo ugahora mu muhangayiko udashira. Na none kandi umuntu wagezweho n’iyi ngaruka atangira no gukeka amababa abamwegereye nk’inshuti, umuryango, abo bakorana n’abandi abashinja ko baba bari inyuma yo kujujubywa kwe.
5. Guhungabana k’ubukungu
Kenshi ku muntu ujujubywa ari ku mirimo runaka imuhesha imibereho bituma ava ku kazi. Iyo atakivanyeho mu gihe umukoresha we atamushaka akora uko ashoboye akamumanura mu ntera. Na none kandi umuntu wagezweho n’izi ngaruka akunze gusiba ku kazi ndetse bamwe bagahora barwaye umutwe n’izindi ndwara zitewe no guhangayika. Ibi rero bituma adatera imbere kandi bikanahungabanya ubukungu bw’igihugu cyane ko iyo abantu bakora badafite ubwisanzure bituma umusaruro bagomba gutanga uba muke. Mu zindi ngaruka mbi tutakwirengagiza harimo kwigunga ndetse no gutakariza icyizere abantu.
Nsoza nagira nti “Umuntu akenera kwizerwa, kumvwa ndetse akanahabwa agaciro kamukwiye ku bw’icyo aba azi kandi cyanatanga umusaruro. Wowe rero ujujubya abandi urabicira ubuzima utanaretse iterambere ry’igihugu. Guhwitura ni ngombwa kandi bigakoranwa urukundo n’ubushishozi butarimo gushiha abo ukwiye kuyobora cyangwa guha urugero rwiza. Gusa yaba abakoresha, yaba ababyeyi ndetse n’abandi bajujubya abo bafiteho ububasha bari bakwiye kubireka bakimakaza umuco wo guha agaciro abo bashinzwe. Reka twubahane maze dusenyere umugozi umwe dore ko inzira tugana ari imwe yo kubaka ejo hazaza huzuye amahoro, iterambere n’umunezero. Tumenye kubana neza n’abandi kabone n’aho waba ufite ubushobozi ku muntu runaka, tugize umutima w’ubworoherane no kwicisha bugufi, nta kabuza twabasha kurandura ibibazo bitandukanye bikomoka kuri iyi myitwarire yo kujujubya abandi nk’icy’ubuzererezi, ihohoterwa ritandukanye ribera mu miryango ndetse no mu kazi gatandukanye.


text:
Kuri iki Cyumweru tariki 07 Mata 2019 Perezida wa Repubulika y’u Rwanda, Paul Kagame yagejeje ijambo ku bitabiriye umuhango wo gutangiza kwibuka ku nshuro ya 25 Jenoside yakorewe Abatutsi mu 1994.
Mbanje kubashimira mwese.
Ku munsi nk’uyu nguyu, amagambo yo kuvuga ibyiyumviro dufite arabura. Ijambo riza mbere yayandi ni ugushima.
Turashimira mwese, inshuti zacu, mwifatanyije natwe kuri uyu munsi, harimo abayobozi batandukanye.
Abenshi muri mwe mwabanye natwe igihe cyose muri uru rugendo. Turabashimira cyane uruhare rwanyu mu kudufasha gukira ibikomere no kongera kubaka u Rwanda.
Ndashimira kandi Abanyarwanda bagenzi banjye twafatanije, kugira ngo twongere twubake Igihugu cyacu.
Mu mwaka w’i 1994 twari mu icuraburindi, nta kizere dufite. Uyu munsi, ahari umwijima hari urumuri n’umucyo bitumurikira twese.
Umuntu yakwibaza ati “Ese byagenze bite?”
U Rwanda rwongeye kuba umuryango umwe.
Abaturage bacu, amaboko yacu, ikiganza mu kindi, nizo nkingi z’Igihugu cyacu. Twese dufatanye urunana. Nubwo imibiri n’imitima yacu byuzuye ibikomere n’inkovu, ariko ntawe uri wenyine; twese dushyize hamwe.
Twese hamwe, twongeye kuboha ipfundo ry’ubumwe bwacu. Abakobwa babaye ababyeyi. Abaturanyi babaye abavandimwe b’abo ubundi badafitanye isano. N’abo tutari tuziranye batubereye inshuti. N’ubundi umuco wacu uduha uburyo bwo kubaka ubumwe n’ubufatanye, bidufasha guhumuriza abababaye no kongera kwiyubaka.
U Rwanda ni umuryango, nubwo twanyuze mu bigeragezo byinshi. Niyo mpamvu tukiriho.
Biragoye kumva no gusobanura ukwigunga n’umujinya by’abarokotse Jenoside.
Ariko kandi, ntidusiba kubasaba kwitanga kugira ngo Igihugu cyacu cyongere kigire ubuzima. Byabaye ngombwa ko amarangamutima n’ibyiyumviro tuba tubishyize ku ruhande.
Hari umuntu wigeze kumbaza impamvu dukomeza kwikoreza abarokotse umutwaro wo kudufasha gukira ibikomere. Cyari ikibazo gikomeye kandi giteye agahinda. Ariko nasanze n’igisubizo cyoroshye, ndetse cyumvikana. Ni uko abacitse ku icumu ari bo bonyine bafite icyo batanga: imbabazi.
Abanyarwanda bakomeje kwikorera uwo mutwaro uremereye batinuba. Ibi byadufashije kuba beza kurushaho, no kunga ubumwe buhamye.
Ubwo twari mu muhango wo Kwibuka Jenoside mu myaka yashije, umwana w’umukobwa yatugejejeho umuvugo watumye abantu benshi barira. Yagize ati: “Byaravugagwa ngo Imana yirirwa ahandi igataha i Rwanda.” Hanyuma arabaza ati: “Muri ariya majoro muri Jenoside, Imana yari hehe?
Iyo turebye u Rwanda uko rumeze uyu munsi, biragaragara ko Imana yagarutse imuhira, kandi izahaguma, ntizongera kuhava, nk’uko twumvise mu kanya.
Ndagira ngo abacitse ku icumu mbabwire ngo: Mwarakoze cyane. Imbaraga, ubutwari no kwihangana byanyu, byerekana ko ntacyasenya Ubunyarwanda dusangiye twese.
Uyu munsi kandi, hari imiryango iri hano yaturutse mu bindi bihugu ifite ababo, baba abagabo, ababyeyi, n’abavandimwe, bazize ingengabitekerezo y’ubwicanyi bukabije nk’ubwahekuye u Rwanda.
Abasirikare b’Ababiligi bishwe mu gitondo nk’iki ngiki imyaka 25 ishize. Captain Mbaye Diagne wo muri Senegal warokoye benshi. Tonia Locatelli wishwe muri 1992 azira kuvugisha ukuri ku byari bigiye kuba. N’abandi.
Icyo twababwira muri aka kanya, cyabahumuriza, ni uko dusangiye agahinda, ariko n’icyubahiro duha abagaragaza ubutwari bwo gukora ibikwiye.
Hari n’abandi ku isi hatandukanye bahagaze ku kuri, bafasha kuzana impinduka. Bamwe bari hano
Ambasaderi Karel Kovanda, n’abagenzi be bo muri New Zealand na Nigeria bahamagariye isi guhagarika Jenoside mu Rwanda, nubwo ibihugu by;ibihangange bitari bibyitayeho.
N’umuvandimwe wanjye, Minisitiri w’Intebe, Abiy Ahmed, azi neza aho u Rwanda rwavuye, kuko yari hano mu ngabo za Etiyopiya zari mu butumwa bw’amahoro amezi make gusa nyuma ya Jenoside, aho yari kumwe n’izindi ngabo zavuye ahandi muri Afurika no ku yindi migabane.
Mwakoze mwese kuba muri hano.
Muri twe, abakoze Jenoside, n’abarebereye abantu bicwa, nabo ni bamwe muri twe, dusangiye Igihugu. Mu kwiyemeza kuvugisha ukuri, guhanirwa ibyo bakoze, no kugaruka mu muryango Nyarwanda, nabo batanze umusanzu ukomeye.
Ubuhamya butangwa n’abakoze Jenoside ni ikimenyetso ntakuka, niba hari icyari gikenewe, ko Jenoside yabaye.
Jenoside yihisha mu kuyihakana no kuyipfobya.
Ariko mbere y’uko abantu batangira kwicwa, na nyuma yaho, habaye uruhererekane rw’ibintu byinshi, byose bifite aho bihuriye.
Kugoreka amateka ntabwo ari agasuzuguro gusa. Ahubwo bitera akaga gakomeye.
Jenoside ntabwo yatangiye ku munsi runaka. Ifite amateka.
Kuki se u Rwanda rwakomeje kugira impunzi nyinshi mu mahanga igihe kirekire?
Kuki abantu bamwe ari bo bakomeje gutotezwa no kwicwa guhera mu mpera ya za 1950 kugeza muri za 1990?
Kuki imibiri y’abishwe yagiye ijugunywa mu migezi, yoherezwa mu Ruzi rwa Nili, ngo isubire iwabo kuko ngo ari ho baturutse?
Kuki ababyeyi bicaga abana babo babaziza isura yabo?
Nta na kimwe muri ibi byose byatewe n’ihanurwa ry’indege. None se byatewe n’iki?
Muri ibi byatubayeho byose, twagize Abarinzi b’Igihango n’abandi bantu b’inyangamugayo. Kongera gusubiraho kw’Igihugu cyacu byavuye mu mbuto z’ibikorwa byabo.
Umwana muto w’umukobwa ugaragara mu mukino tumaze kubona, yarenze ku byo ababyeyi be bamubuzaga, afata uruhinja rwarokotse, arera uwo mwana. Ibi ni ukuri byarabaye. Ubu bombi baratashye kandi bameze neza.
Abanyeshuri b’i Nyange banze kwitandukanya, ngo Abahutu bajye ukwabo n’Abatutsi ukwabo. Ntabwo bigeze bahemukirana. Batandatu barishwe, mirongo ine barakomereka, bose ni intwari.
Izi ni zimwe mu ngero z’Abanyarwanda batumye tutazima ngo tubure byose na bose.
Abenshi muri twe ntabwo turi mu barokotse Jenoside, nta nubwo turi mu bayikoze. Bitatu bya kane (3/4) by’Abanyarwanda bari munsi y’imyaka mirongo itatu (30) y’amavuko. Hafi mirongo itandatu ku ijana bavutse nyuma ya Jenoside.
Abana bacu bafite amahoro kuko bo ni abere. Bazi ihungabana n’ubugizi bwa nabi kuko babyumva gusa mu nkuru tubabwira.
Ikerekezo n’ibyifuzo byacu bishingiye kuri uru rungano rw’abato muri twe. Igiti kigororwa kikiri gito, kandi imbuto yo ishobora kuvamo ibintu byinshi bitandukanye.
Urubyiruko rw’Abanyarwanda rufite ibyo rukeneye byose mu gukomeza guteza imbere Igihugu cyacu Bafite inshingano yo gukomeza kugira ibintu ibyabo, kandi bakagira uruhare mu kubaka u Rwanda twifuza kandi rutubereye.
Ubu turi Abanyarwanda beza kurusha mu bihe byashize, ariko dushobora no kuba beza kurushaho.
Ni twe bantu ku isi badakwiye kugwa mu mutego wo kwijuta ngo twumveko twageze iyo tujya, cyangwa ngo turebere ibikorwa nta ruhare tubigizemo. Akababaro twanyuzemo karahagije kugira ngo dukomeze umurava n’ubushake byo guharanira kubaho.
Ntitwakwemera ko Igihugu cyacu kibaho uko bibonetse kose tutabigizemo uruhare. Tugomba kwiha ikerekezo kandi tugafata ibyemezo bihamye, tuyobowe n’ukwicisha bugufi, n’ibyiza byinshi biri mu mitima yacu. U Rwanda rugomba guhora imbere, naho ubundi ntacyo twaba turi cyo.
Ukuri guca mu ziko ntigushye. Natwe ni uko. Ni nako tugomba kuba.
Igihugu cyacu kimaze gutera intambwe. Ubwoba n’umujinya byasimbuwe n’imbaraga ndetse n’ikerekezo bituma dukomeza kujya imbere twese hamwe, abato n’abakuru.
U Rwanda ni inshuti nyakuri y’inshuti zarwo. Turashaka amahoro, twateye indi ntambwe.
Ariko nta n’ukwiye kwibeshya ku mbaraga Abanyarwanda bafite, bakuye mu byo banyuzemo byose.
Nta kintu na kimwe cyatuma Abanyarwanda bongera kuryana. Amateka yacu ntabwo twayasubiramo. Ibyo twarabyiyemeje
Buri munsi twiga kubabarira, ariko ntabwo dushobora kwibagirwa bibaho. N’ubundi, mbere yuko dusaba abandi kwihana, tugomba kubanza tukababarirana ubwacu.
Ntacyo dusaba abatugiriye nabi uretse guhindura imyumvire yabo. Naho abatagira isoni, banangiye, bakomeje kwanga kwicuza, ntabwo icyo ari ikibazo kitureba. Kandi ibi ntibizabuza u Rwanda gutera imbere. Habe na gato.
Uburyo u Rwanda rwasenywe birenze uko intwaro za kirimbuzi zari kurugira. Ntabwo ari abantu bapfuye gusa, ahubwo n’igitekerezo cy’u Rwanda nk’igihugu cyarasenywe. Ibi byerekana imbaraga zisenya ziva mu byiyumviro by’abantu, imigambi yabo, n’uburyo bishyirwa mu bikorwa.
Icyo dusaba ni uko nta bandi bantu, cyane cyane abavandimwe bacu bo muri Afurika, bagira ibyago nk’ibyo twagize. Ntawe ukwiye kubyemera.
Dukomeze turwanye abakwirakwiza urwango n’amacakubiri bihishe muri demokarasi, cyangwa bigira abakiza bacu. Ibyo duhuriyeho birenze kure ibidutandukanya. Nta muryango w’abantu usumba undi, cyangwa udashobora guhura n’akaga.
Isomo dukura mu mateka yacu ni ikizere gihamye kuri iyi si yacu. Nta muryango wasenyuka ku buryo utakongera kwiyubaka, kandi agaciro k’abantu ntabwo gashobora kuzima burundu.
Nyuma y’imyaka 25, turacyahari, dore aho tugeze. Twese. Twarakomeretse, kandi imitima yacu yashenguwe n’agahinda. Ariko ntabwo twigeze dutsindwa.
Twihaye uburyo bwo gutangira bundi bushya. Nk’Abanyarwanda, duhora twibuka, buri munsi, mubyo dukora byose, kugira ngo tutazigera dutatira igihango cy’amahitamo yacu.
Murakoze, kandi ndabasaba gukomera. Mugire amahoro.
Perezida Kagame atangiza #kwibuka25AMAFOTO: Village Urugwiro


text:
YASUWE 23
Mu mwaka wa 2018 nibwo Nzayisenga Jean Baptiste wakoraga mu ruganda rwa Jardin Meubles rukorera ibikoresho bitandukanye bya palasitiki mu Murenge wa Gahanga ho mu Karere ka Kicukiro yakaswe intoki eshatu n’imashini yakoreshaga. Nyuma yo kwivuza ibikomere yatewe n’imashini y’uruganda, byatumye atabasha gusubira mu kazi, uruganda rumuha indishyi y’akababaro ingana n’amafaranga y’ u Rwanda ibihumbi 80 gusa.
Bamwe mu bakorera zimwe mu nganda zo mu Rwanda, barasaba ko abakoresha babo bakubahiriza uburenganzira bwabo. Bimwe mu byo basaba ko byakubahirizwa ku ikubitiro harimo guteganyirizwa, kugabanyirizwa amasaha yo gukora cyangwa bagahemberwa ay’ikirenga bakoze n’ibindi bigenerwa umukozi.
Nyuma y’impanuka y’ akazi Nzayisenga yatunguwe anababazwa n’indishyi z’akababaro yahawe n’uruganda ugereranije n’ubumuga yasigaranye.
Yagize ati ”Barambwiye ngo indishyi y’akababaro yabonetse ngezeyo bampa ibihumbi 80 ndababwira nti, ese ko mumpaye amafaranga makeya barabwira ngo tuguhaye ayo, ariko ntabwo tukwirukanye mu kazi. Nibwo nahise njya guhiga akandi kazi none nafashwa kurenganurwa nkabona indishyi y’akababaro ikwiriye.”
Uruganda Jardin Meubles Nzayisenga Jean Baptiste yakoragamo; iyo urugezemo uhita ubona ko abakozi barwo badakora mu buryo bubungabunga umutekano wabo uhereye ku myambarire n’umwuka bahumeka.
Bagenzi be bakoranaga bavuga ko bafite impungenge ko nabo bashobora guhura n`impanuka nk’iyi”.
Dushime Adelphine Larissa yagize ati ”Byaratubabaje cyane duhita twumva aka kazi tukanze tuhagirira impungenge kuko ibi bintu tuba duhumeka tubadufite impungenge z’ubuzima bwacu ikindi kintu tutishimira ni ikibazo cy’amasaha dukora.
Nizeyimana Claude we yagize ati ”Impumgenge zo zirahari kuba mu kazi se wambara kambambiri urumva ari byo n’iyo umushahara bareka kuwongera, ariko bakadushyira mu bwishingizi. »
Uwitwa Hategekimana Ramazan we yunze mu rya bagenzi be agira ati ”Nta mukozi wa hano ugira agaciro imyaka itatu mpamaze nta masezerano y’akazi ngira naje bambwira ko bagiye kungerageza amezi atatu yashira bakanyongeza umushahara ujyanye n’agaciro kanjye. »
Arun Patil wasigariyeho umuyobozi w’uru ruganda iyo umubajije impamvu bafata abakozi muri ubu buryo, we avuga ko abatambaye imyambaro y’akazi ari abashya,ndetse akavuga ko kubijyanye n’ubwishingizi nta kibazo abakozi bafite.
Ntakiyimana François Umuyobozi wa COTRAF ishami ry’inganda, ubwubatsi n’ubucukuzi bw’amabuye y’agaciro ; avuga ko bagiye gukurikirana ibibazo biri muri uru ruganda no gukorera ubuvugizi Nzayisenga Jean Baptiste nk’uko basanzwe babikorera abandi.
Yagize ati ”Leta nikore uko ishoboye inoze amategeko ahana kuko amategeko y’umurimo usanga agenda yoroshywa ari na ko usanga uburenganzira bw’abakozi burushaho kugenda buba bukeya, kuva mu mwaka wa 2001 mu itegeko rigenga umurimo havugwaga ko Minisiteri y’umurimo igiye gushyiraho iteka rigenga umushahara fatizo kuva muri 2001 kugeza ubu muri 2019 iri teka rero ryagombye kuba ryaramaze kuba itegeko. RSSB na yo ni nshingano zayo kujya kureba niba abakozi bateganyirizwa abakoresha na bo nibagerageze bareke kwikunda.”
Ingingo ya 19 yo mu itegeko rigenga umurimo mu Rwanda rivuga ko iyo umukozi atateganyirijwe umukoresha we aba agomba kumwishyura indishyi zingana n’ibyo ikigo cy’igihugu cy’ubwiteganyirize cyari kumwishyura iyo aza kuba yarateganyirijwe.
Si mu nganda nk’izi gusa usanga ikibazo cyo kutubahiriza uburenganzira bw’abakozi gusa; kuko hari n’ahandi usanga ibi bibazo nko mu dukiriro aho abahakorera nabo bavuga ko badateganyirizwa nk’uko babitangarije Radio Rwanda.


text:
Ibi byagaragajwe n’abaturage bo mu cyiciro cya mbere n’icya kabiri cy’ubudehe bo mu Murenge wa Munyaga mu Kagari ka Kaduha bashyizwe hamwe na Women for Women bakigishwa uburyo bashobora gukora ubuhinzi kinyamwuga bukabateza imbere.
Uyu muryango wafashe abagore bari mu cyiciro cya mbere n’icya kabiri cy’ubudehe ubigisha amasomo ajyanye n’ubuzima, ubukungu, uburyo bakwiteza imbere ndetse unabigisha umwuga w’ubudozi abandi ubigisha uburyo bakora ubuhinzi kinyamwuga bukabatunga.
Aba bagore bahise batangira guhinga poivron, inyanya, amashu, imiteja, karoti n’izindi mboga zitandukanye biranabakundira birera, gusa nyuma yo kwera ngo bagonzwe n’ikibazo cyo kubigeza ku isoko bitewe n’imihanda mibi.
Tuyisenge Chantal yagize ati “Inyanya, amashu na poivron twarabisaruye hari n’ibindi tugisarura. Turacyakomeje guhinga imiteja na karoti ariko kubera duhinga kure hafi ku gishanga tuhagenda iminota myinshi kandi nta muhanda mwiza uhari.”
Yakomeje agira ati “Iyo twejeje tubisarura tubyikorera ku mutwe tukabigeza ku muhanda kandi ni urugendo rurerure cyane. Iyo tubigejeje hano ku muhanda nabwo biratugora kubigeza ku isoko kuko ni kure kandi hari n’umuhanda mubi bituma abatugurira baza kubyifatira bakaduhenda ntitwunguke.”
Uwayisenga Sylivie uri mu bakunze kujyana umusaruro ku isoko muri iyi Koperative Urumuri nawe yavuze ko bibavuna cyane bitewe n’imihanda mibi itorohereza imodoka kubageraho.
Ati “Duhinga ahantu kure hategereye umuhanda, nta kinyabiziga cyahagera, kugira ngo rero tugeze ibyo dusarura ku muhanda mwiza biratuvuna cyane bikanadutwara amafaranga menshi. Twasabaga Leta ko yadukorera umuhanda ugera inaha Munyaga ku buryo imodoka zajya ziwucamo umeze neza natwe bikatworohereza kugurisha ibyo dusarura.”
Umuyobozi w’Imirimo rusange mu Karere ka Rwamagana, Hagenimana Jean Damascène, yavuze ko ikibazo cy’imihanda mibi bakizi kandi ngo bari kugishakira ibisubizo mu buryo burambye.
Yagize ati “Ku kijyanye n’imihanda ni byo muri Munyaga hari igihe yari imeze nabi cyane ugereranyije n’uyu munsi ariko hari ikigenda gihinduka kuko buri mwaka tugira gahunda yuko binyuze muri VUP bagenda batunganya iyo mihanda buri mwaka nibura dukora ibilometero bitanu.”
Yavuze ko hari aho bazi neza ko bitaragenda neza cyane ariko yizeza abaturage ko ikibazo cy’imihanda bagifite muri gahunda mu buryo burambye.


text:
Korali Kabeza ni korali ikorera umurimo w’Imana muri ADEPR Paroisse Kanombe umudugudu wa Kabeza , iyi yatangiye umurimo wo kuvuga ubutumwa bwiza bwa Kristo mu 1991 .Ikaba yaratangijwe n’abakristo 15 basenganaga mu cyumba cy’amasengesho , nyuma bagira igitekerezo kiyobowe n’Umwuka Wera bashinga korali .
Muri icyo gihe nibwo havutse Chapelle ya Kabeza akaba ariyo mpamvu yitiriwe iyo Chappelle (Kabeza Choir). Mu gihe habaga jenoside yakorewe Abatutsi mu mwaka 1994 korali Kabeza yabaye nkisenyuka kubera ko bamwe muri yo icyo gihe bishwe .
Gusa nyuma ya Jenoside yakorewe abatutsi hongeye kuba ububyutse mu ribo Imana yongera gutanga ihumure mu mitima yabari basigaye korali Kabeza yongera kubaho.Kugeza ubu iyi Korali igizwe n’ abaririmbyi bagera ku 101 bahari. Gusa hari benshi bagiye bayivamo bimukiye ahandi.
Mubijyanye n’ibikorwa by’indirimbo kugeza ubu imaze gusohora indirimbo zitandukanye harimo na Album 2 z’amajwi n’imwe y’amashusho yitwa “Bakristo mukomeze urugendo” .
Mu kiganiro umuyobozi wayo bwana Ruzinda Emile yagiranye n’ikinyamakuru isezerano uyu munsi taliki 20 /08/2020 yavuze ko ari byinshi bifuza kugeraho ariko icyo bavugaho cyane cyane ni ivugabutumwa kuko ariwo murimo bahamagariwe. Ati :”Turifuza ko abantu bose bamenya ukuri bakakira agakiza bakizera Yesu nk’umwami n’umukiza w’ubugingo bwabo binyuze mu ndirimbo za korali Kabeza.
Mu gihe yababajijwe niba korarli yakabeza yaba igarukira mubikorwa byo kuririmba gusa , yagize ati :” nka korali dukora ibikorwa byinshi bitandukanye cyane , gusa icyambere kirusha ibindi ni ukuvuga ubutumwa bwiza bwa Kristo . Ibikorwa by’ubufasha twarabikoze byinshi nubwo tutabivugira aha ngaha n’aho twabikoze ariko byarakozwe kandi turakomeje .
Bwana Emile yakomeje avuga ko muri iki gihe cya Covid-19 bitoroshye ko bagira ibikorwa bigaragara nk’uko byari bisanzwe ariko barimo barategura uko ibihangano byabo, byagera ku maradiyo menshi na Television kugira ngo nuwaba ari mu rugo yumve ubutumwa bwiza bubohora, bukiza kandi buhumuriza abantu.
Akaba yasoje agenera ubutumwa Abanyarwanda ati;” ubutumwa twagenera abanyarwanda by’umwihariko muri iki gihe turimo nukubabwira ngo nubwo twugarijwe n’ibibazo bitandukanye byatewe Covid-19, Imana niyo mutabazi wacu kandi ntabwo yaturetse iri kumwe natwe.
REBA VIDEO YABO


text:
Amani Charity Group ni itsinda ryiganjemo urubyiruko rusaga ijana rwiyemeje gukora ibikorwa by’urukundo rukuye ubushobozi mu guteranya amafaranga rukayagenera gufasha abarwayi cyangwa imiryango ibabaye.
Ku cyumweru tari 28 Ukwakira 2018, iri tsinda ryasuye abarwayi bo mu bitaro bya Kaminuza biri i Kigali CHUK, ribasigira ibikoresho birimo iby’isuko ndetse n’amata yahawe abana babirwariyemo.
Basuye abana barwariye muri CHUK
Bitega Fabrice uyobora iri tsinda avuga ko yaritangije mu mwaka wa 2012, yatangiye ari we gusa akora mu gihe cy’imyaka 3, nyuma ahura na megenzi we Alex bakoranye mu gihe cy’umwaka nyuma bagenda babona abo bahuje umutima wo gufasha ubu bakaba bamaze kuba ijana na mirongo itanu.
Avuga ko buri kwezi bateranya miliyoni imwe n’igice yo gufasha, kugirango aboneke buri wese yitanga uko yifite, uretse CHUK bakaba banasura ibitaro bya Gisenyi buri kwezi.
Ku munsi umwe kandi nyuma yo gusura abarwayi muri CHUK banasuye umukecuru utishoboye mu Karere ka Kicukiro bamusigira ibyo kurya banamwizeza ubufasha mu buvuzi no mu isanwa ry’inzu ye.
Banasuye umukecuru utishoboye uba Kicukiro mu mujyi wa Kigali
Mupenzi Grace amaze umwaka usaga ari umunyamuryango w’iri tsinda, avuga ko gufasha bisaba umutima kandi buri wese abishatse yabikora kuko hari benshi bababaye kandi nta bushobozi bafite, agira ati "Gufasha ntibigoye ahubwo bisaba umutima utanga, niwo umuntu yifashisha kugirango agere kuri byose. Iyo ufite urukundo byose birashoboka, kwishyira hamwe ukaba wakora igikorwa cy’urukundo ntibireba umuto cyangwa umukuru ahubwo bisaba urukundo wifitemo".
Mu guhitamo ufashwa iyo batasuye ibitaro, bavuga ko bifashisha abanyamuryango, bagatanga ibitekerezo ku muntu bazi ukeneye ubufasha, bakemeza ubabaye kurusha abandi.


text:
Umuntu aramamara ariko akagira byinshi atangaza cyangwa akora benshi bamwigiraho. Robyn Rihanna Fenty(Rihanna) ni umuririmbyi ukorera muzika ye muri Amerika ariko ukomoka muri Barbados, umucuruzi akaba n'umunyamideri. Ni umwe mu bahanzi ba pop bakomeye ku isi. Uyu muhanzikazi yagiye avuga amagambo menshi kandi meza benshi bafata nk’isomo.
Kuba icyamamare ku isi, bituma agira icyo avuga kigahabwa agaciro na benshi. Rihanna ni umuhanzikazi umaze kugurisha inyandiko zisaga miliyoni 250. Ni umwe mu bahanzi ba muzika bagurishije cyane ku isi. Mu bihembo bye yatsindiye harimo ibihembo 9 bya Grammy, ibihembo 13 bya muzika y'Abanyamerika (American Music Awards), ibihembo 12 bya Billboard Music Awards na 6 bya Guinness World Records.
Forbes
yamushyize mu byamamare icumi bya mbere bihembwa menshi mu 2012 na 2014. Time yo yamwise umwe mu bantu 100 bakomeye ku isi inshuro ebyiri (2012 na
2018).
Azwiho kandi uruhare mu bikorwa by’ubutabazi, imishinga yo kwihangira imirimo ndetse n’inganda zerekana imideli. Ni we washinze Clara Lionel Foundation, umuryango udaharanira inyungu wibanda ku kuzamura imiryango ikennye ku isi, na Fenty Beauty, ikirango cyo kwisiga cyeguriwe abakiriya b'ingeri zitandukanye.
Mu mwaka wa 2018, Guverinoma ya Barbados
yamugize Ambasaderi ufite inshingano zo guteza imbere uburezi, ubukerarugendo
n'ishoramari. Forbes ivuga ko Rihanna afite umutungo ufite agaciro ka miliyoni
600 z'amadolari.
Menya amagambo 15 yavuzwe na Rihanna;
1. “Ni byiza gusubiza amaso inyuma mu buzima bwawe
ukabona ibintu nk'amasomo, kandi ntukicuze.”
2. "Birakomeye kuba umunyantege nke kuruta
gukomera."
3. “Ntushobora na rimwe kuba mwiza bihagije kuri buri
wese, ariko uzahora uri mwiza ku muntu umwe.”
4. “Reka ibintu bigutera kwiyumva nk’uwapfuye, ubuzima ni bwiza ”
5. "Kuberako ejo nzakomeza kuba uwo ndi we, ndacyakora ibyo nshaka gukora.”
6. “Niba ndira, ni ukubera ko ndakaye cyane kandi
sinshobora kugira icyo mbikoraho kuko nahungiye mu rupfu. Nicyo gihe amarira yatembeye. ”
7. “Ntugabanye amahame yawe ku bintu byose cyangwa
umuntu uwo ari we wese.”
8. “Ntukihishe uwo uri we.”
9. “Ntekereza ko abantu benshi batinya kwishima kubera
ibyo abandi bashobora gutekereza.”
10. “Ni ngombwa kuri njye kumenya uwo ndiwe. Nta kuntu
abantu bamenya.”
11. “Shakisha urumuri mu nyanja nziza. Nahisemo
kwishima.”
12. “Ntekereza ko abagore bashaka umudendezo. Bashaka
guhabwa imbaraga. Bashaka ibyiringiro. Bashaka urukundo; bashaka ibintu byose
nshaka, kandi sinatinya kuvuga ibyo bintu no kubishyira mu bikorwa, kandi
ndatekereza ko ari yo mpamvu bamenyana nanjye. ”
13. “Abantu bazavuga niba ukora ibyiza cyangwa bibi.”
14. “Nshyigikiye ibyo nizera, kandi umwanya munini
ushobora kunyuranya n'ibitekerezo by'abantu.”
15. “Komeza guhanga amaso ku murongo wa nyuma,
ntukarebe imvururu zigukikije.”


text:
Yavukiye mu rugo rw’abakene ariko agakunda imikino ituma abaturanyi bose bishima(acrobatie…).Yabaye imfubyi akiri muto kuko yabuze se,François,afite imyaka 2 gusa maze akarerwa na nyina,Marguerite wari ukomeye cyane ku mico y’isengesho no gufata neza abashyitsi.
Nyuma y’igihe gihagije abyitegura,yabaye padiri,yitangira cyane urubyiruko rwinshi rwari rubayeho nabi kubera kubura akazi mu mujyi wa Turin(Italia).N’ubwo amikoro yari make,ntawe yasubizaga inyuma yaje amugana.
Uko bagendaga biyongera,ni nako na we yarushagaho kubaka ibigo by’imikino(centres de loisirs)n’iby’imirimo y’amaboko(ateliers)kugira ngo bidagadure kandi bige imyuga izabafasha kwibeshaho.
Yashyize imbere uburere bushingiye ku bworoherane,ukwizerana n’urukundo(éducation par la douceur,la confiance et l’amour).Bose, mu ngabire zinyuranye, bahuzwaga n’isengesho ku buryo urubyiruko rubaho rwishimiye ubuzima,aho guhora rwitotomba(se plaindre).
Ni muri urwo rwego abahungu yabashigiye ikigo cyitwa « Oratoire » gitegurira bamwe kuba abapadiri(Salésiens de Don Bosco).Naho abakobwa,afatanije na Mutagatifu Marie-Dominique Mazzarello,yabashingiye umuryango w’abihayimana(Congrégation des Filles de Marie-Auxiliatrice)bo kwita kuri bagenzi babo.
Don Bosco wavutse tariki ya 18 Kanama 1815, yitabye Imana tariki ya 31 Mutarama 1888 azize umuniro mwinshi.We utarabashije kumvikana n’Umwepiskopi we ku mikorere ye muri urwo rubyiruko, yakundaga kubwira abamukurikye aya magambo(citations):
« On ne peut fonder le pouvoir sur la menace,on ne peut fonder l’autorité que sur la confiance. »
« Sans affection, pas de confiance. Sans confiance, pas d’éducaion. »
« La prévention persuasive demande beaucoup de temps et de disponibilité. »
« La jeunesse sont la partie la plus délicate et la plus précieuse de la société. »
« Faites tout ce que vous pouvez. Dieu fera ce que nous ne pouvons pas faire. «
Kimwe n’abandi batagatifu twibuka uyu munsi ari bo Marcel,Tobias,Marcella na Celian,Mutagatifu Jean Bosco adusabire kandi atere imbaraga abita ku rubyiruko rw’iki gihe.
By Protogène BUTERA


text:
Ese kuba umukire ni icyaha?
Yanditswe na: Ubwanditsi
2019-08-07 07:49:50
Kugira ubutunzi si icyaha, ariko inshuro nyinshi ubutunzi buhamagara amoshya . Gutunga no gutunganirwa si bibi ahubwo ikibazo gishobora kuvuka mu buryo iyo mitungo ikoreshwa.
Bibiriya ivuga ku mu kene kandi ikagaragaza ko bitakagombye kudutera urujijo. Mu gihe Imana yoherezaga umwana wayo mu isi, ntiyamushyize mu nzu nziza. Yesu yavukiye mu muryango woroheje kandi ibye byarabayobeye bagwa mu rujijo (Mariko 6:3)
Bibiliya kandi itanga ingero z’abantu bari abakire bahawe umugisha n’Imana harimo Abrahamu, Yakobo na Salomo, aba bose bakoresheje neza ubutunzi bwabo neza bubaha Imana.
Abifuza kuba abatunzi bagwa mu moshya no mu mutego, no mu irari ryinshi ry’ubupfu ryangiza rikaroha abantu mu bibahenebereza bikabarimbuza (1Timoteyo 6:9) ku murongo wa cumi hakomeza kuvuga ko gukunda impiya ari umuzi w’ibibi byose. Uyu murongo wa 10 bamwe bawuvuga nabi bagahamya ngo: “impiya ni umuzi w’ibibi byose nyamara Bibiliya iravuga ngo: “gukunda impiya ni umuzi w’ibibi byose” bivuze ko iyo twibanze ku butunzi bw’isi gusa, buduhindukira ikigirwamana bigatuma bitadushobokera kunezeza Imana. (Abaroma 8:8)
Imana itanga ubutunzi ku bantu bayo mu isi uko ishaka. Abakristo b’abatunzi badafata ubutunzi bwabo nk’ikigirwmana abo bagirira neza benshi. Bakora ibikorwa by ‘urukundo, batanga umusanzu wabo mu gufasha imfubyi n’abapfakazi (Yakobo 1:27) ikindi bafasha amatorero yabo bakoresheje ubutunzi. (Malaki:3:10)
Zakayo yari umutunzi, ariko inyungu ze yazibonaga mu buryo budakwiye yambuye abantu. Ariko igihe yahuraga na Yesu, yamuhinduriye ubuzima. Uko guhinduka kwe kwamuhinduriye imibereho ye yose. Harimo n’uburyo bwo gukoresha amafaranga, Zakayo yabwiye Yesu ati: kimwe cya kabiri cy’umutungo wanjye ndagiha abakene kandi abo nambuye ndabakubira kabiri. (Luka 19: 8) Mu Gushaka agakiza ka Yesu, Zakayo yahinduye intego y’ubuzima bwe. Kuri we ntibyari icyaha kuba umukire, ahubwo byari kuba icyaha kuri we iyo akomeza kwambura abantu cyangwa gukoresha ubutunzi mu ntego yo kwikunda. Imana yaduhaye ubutunzi ngo tubukoreshe neza dufasha abandi.
Imana ishaka ko twishimira ubutunzi yaduhaye, ariko ntituburutishe Uwiteka ngo usange twabihinduye ibigirwamana. Kuko ibyo dufite byose hano mu isi tubigereranya n’intizanyo bityo tujye dusaba Imana idushoboze gukoresha ubutunzi bwacu uko ishaka.(Zaburi 50:9-12)
Source: How to Manage Your Money: An In-Depth Bible Study On Personal Finances by Larry Burkett


text:
Gakenke: Abarinzi b’igihango bafite uruhare rukomeye mu kwimakaza ubumwe n’ubwiyunge
Yanditswe na BUGINGO FIDELE
Mu gihugu hose hatowe abantu bagiye bagaragaza ibikorwa byo kurengera abahigigwaga muri Jenoside yakorewe Abatutsi mu 1994 ndetse n’abashishikarije abandi kwiyunga no kongera kuba umwe nyuma ya Jenoside, ari bo bitwa “Abarinzi b’igihango”. Aba bakaba bagira uruhare mu bumwe n’ubwiyunge hirya no hino.
Nyuma y’imyaka 24 Jenoside yakorewe Abatutsi ibaye, mu Karere ka Gakenke bemeza ko abarinzi b’igihango bafite uruhare rukomeye mu kurwanya ingengabitekerezo ya Jenoside ndetse no kwimakaza ubumwe n’ubwiyunge.
Mu Karere ka Gakenke hari abarinzi b’igihango babiri bari ku rwego rw’igihugu barimo Habumugisha Aron ubu utuye mu murenge wa Ruli akaba yari afite imyaka 18 mu gihe cya Jenoside. Mu bikorwa yakoze yayoboraga selile, afatanya n’abaturage gukumira abajyaga kwica abaturanyi babo abasha kurokora Abatutsi 8.
Uretse abarinzi b’igihango ku rwego rw’igihugu muri Gakenke hari abari ku rwego rw’Akarere, Umurenge, Akagari ndetse n’Umudugudu.
Umuyobozi w’Akarere ka Gakenke, Nzamwita Deogratias avuga ko guhitamo abarinzi b’igihango ari bumwe mu buryo bwo kurwanya Jonoside n’ingengabitekerezo yayo kuko aba ari abantu bagize uruhare mu guhisha abaturanyi babo bahigwaga mu gihe cya Jenoside yakorewe Abatutsi mu 1994.
Yakomeje avuga ko atari ubuyobozi bwatoye ahubwo beretse abaturage uko babikora bo bihitiramo. Ati “Byakozwe n’abaturage bihereye ku midigugu, ibikorwa byabo ni abaturage babigaragazaga baba abarokotse Jenoside yakorewe Abatutsi n’abandi”.
Uyu muyobozi w’akarere akomeza agaragaza ko ubu ari n’uburyo bwo gushimira abitwaye neza mu gihe cya Jonoside yakorewe Abatutsi ndetse no kubaha ingufu zo kwigisha bagenzi babo babereka urugero rwiza no kubahindura.
Renzaho Silas ufite imyaka 59 utuye mu Murenge wa Mataba akaba yari konsiye wa Segiteri Tandagura muri Komine Ndusu mu gihe cya Jenoside yakorewe Abatutsi, ubu ni umurinzi w’igihango mu Kagali ka Nyundo mu Murenge wa Mataba.
Atangaza ko yagerageje kwitwara neza aho yagerageje kugira abo arengera mu bushobozi yari afite. Ndetse ko n’ubwo abayobozi bahabwaga amabwiriza yo gushishikariza abaturage gukora Jenoside we umutima we wamusabye kudashyigikira ababikoraga.
Habimana Theoneste warokotse Jenoside we ni umurinzi w’igihango ku rwego rw’umurenge wa Mataba ndetse akaba anakuriye Koperative “Ubumwe bwa Mataba”.
Habimana avuga ko yatowe kubera ubutwari yagize kuko iwabo bari bafite imitungo irimo inka 12 zose bakazirya ndetse n’amazu bakayasenya ariko ababikoze basaba imbabazi akazibaha. Uretse gutanga imbabazi, Habimana anavuga ko yagize uruhare mu gushinga Koperative Ubumwe bwa Mataba ihuza abarokotse Jenoside, abayikoze, abahoze mu bacengezi ndetse n’abahoze mu ngabo z’u Rwanda.
Uko abaturage bafata abarinzi b’igihango
Umuyobozi w’Akarere ka Gakenke, Nzamwita avuga ko akazi kabo ari ukwigisha bakoresheje urugero rwabo kandi bakagira uruhare mu biganiro no mu nama zitandukanye zihuza ubuyobozi n’abaturage kuko na we ahabwa ijambo akagira icyo avuga. Ati “Icyo gihe bituma ubutumwa babwumva rwose kuruta ubwo umuyobozi yatanga. Iyo yicaye iruhande rw’abayobozi abatuage babona ko kugira neza ari ingurakamaro”.
Nzabonimana Mathias wakoze Jenoside ariko akirega akemera icyaha yatangaje ko abarinzi b’igihango babareberaho ibintu byinshi kandi ko abaturage babubaha ku buryo icyo babasabye bagikora.
Habimana Theoneste akaba avuga ko abaturage bagenda babyumva cyane cyane bahereye mu rubyiruko aho babigisha kwirinda ingengabitekerezo ya Jenoside baharanira kubaka ubumwe.


text:
Imibereho Y'Abaturage
Amerika Yateye Inkunga Imiryango 150 Y’Abanyarwanda Bafite Ubumuga Bw’Uruhu
Ambasaderi wa Leta Zunze Ubumwe za Amerika mu Rwanda Peter Vrooman yahaye inkunga y’ibiribwa imiryango 150 y’abafite ubumuga bw’uruhu, mu gihe bizihizaga umunsi Mpuzamahanga wahariwe kuzirikana kiriya kibazo bafite no kubafasha guhangana nacyo.
Ku Cyumweru tariki ya 13 Kamena 2021 wari Umunsi mpuzamahanga wo kuzirikana imibereho y’abafite ubumuga bw’uruhu.
Ambasaderi Vrooman yifatanyije n’abafite ubumuga bw’uruhu mu bikorwa bitandukanye, bigamije ubuvugizi ku bibazo bahura nabyo, ndetse n’uruhare umuryango ubavuganira witwa OIPPA ufite inshingano zo kumenyekanisha ibibazo byabo.
Ku wa Gatandatu, Vrooman yahaye inkunga y’ibiribwa imiryango 150 y’abafite ubumuga bw’uruhu, ibicishije muri OIPPA.
OIPPA yayigejeje ku miryango 65 i Kigali, imiryango 45 i Musanze, n’imiryango 40 i Rutsiro.
Iyi nkunga yatunganijwe na GET IT, Ikigo gitegura kikanagemura ibiribwa gikorera mu Rwanda, kikaba ari kimwe mu bigo bigize urugaga rw’ubucuruzi rwo muri Amerika gikorera mu Rwanda.
Iki gikorwa cyabaye mu rwego rwo kwifatanya n’abafite ubumuga bw’uruhu kutigunga muri ibi bihe bya COVID-19.
Muri ibi bihe hari abantu babayeho bigunze kubera ko batemewe guhura ari benshi ngo basabane kubera ingamba zo kwirinda icyorezo cya COVID-19.
Ambasaderi Vrooman yagize ati: “ Kuba ufite ubumuga bw’uruhu bishobora kuba intandaro yo guhezwa mu bihugu byinshi, harimo n’icyanjye[USA]. Hano mu Rwanda, hari abantu benshi b’intwari bahagurukiye kurwanya ihezwa ndetse n’ivagura.”
Mu mwaka wa 2014, Inteko rusange y’Umuryango w’Abibumbye wafashe icyemezo ko tariki ya 13, Kamena buri mwaka ari umunsi ngarukamwaka wo kuzirikana imibereho y’abafite ubumuga bw’uruhu.
Insanganyamatsiko y’uyu mwaka[2021] igira iti: “Imbaraga dufite zirenze ibibazo twahura nabyo byose.”
Ni insanganyamatsiko yatoranijwe kugira ngo igaragaze ibyagezweho n’abafite ubumuga bw’uruhu kw’isi yose, berekane ko bafite imbaraga zo guhangana n’ibibazo bahura nabyo ibyo aribyo byose.
Hari no mu rwego rwo kwishimira ibyo abafite ubumuga bw’uruhu bagezeho kw’isi yose no guhamagarira abatuye isi kwifatanya nabo muri gahunda yiswe Build Back Better World( B3W) iherutse gutangizwa na Perezida Joe Biden mu nama ya G7 yabereye mu Bwongereza.
Uyu ni umugambi ibihugu bikize[hatarimo u Bushinwa] byahimbye kugira ngo bibangamire umugambi munini cyane w’u Bushinwa wo kugeza imbaraga zabwo mu bukungu ku isi wose wiswe Belt and Road Initiative (BRI).
Nk’uko bitangazwa n’umuyobozi mukuru wa OIPPA, Nicodème Hakizimana, icyo umuryango wabo ugamije ni uguteza imbere abanyamuryango babafasha mu bukungu bagashobora kwiyubakira icyizere no kwifasha badategereje akava imuhana.
Ubumuga Bw’Uruhu Buterwa N’Iki?
Ubundi kugira ngo uruhuru rube nyamweru( byitwa gutya kuko ruba rusa n’umweru) biterwa n’uko uruhu rw’uwo muntu ruba rufite ikinyabutabire kamere gicye cyane bita melanin kigena ibara ry’uruhu.
Iki kinyabutabire nicyo gituma Umunyarwanda yirabura kuko mu ruhuru rwe kirimo ari kinshi n’aho Umufaransa ntiyirabure, bakamwita Umuzungu cyangwa Umwera.
Ingano n’ubwoko bwa kiriya kinyabutabire(melanin) umuntu afite mu mubiri niyo igena ibara ry’uruhu rwe, imisatsi ye n’amaso ye.
Iyo umuntu afite iki kinyabutabire gicye cyane muri we bigira n’ingaruka ku ikorwa ry’imitsi ijyana amashusho ku bwonko kugira ngo buyatunganye umuntu abashe kubona neza, iyi ikaba ari yo mpamvu abantu bafite ubumuga bw’uruhu(albinism) bagira ikibazo cyo kutabona neza.
Niyo mpamvu bakunze kwambara amataratara agabanya cyane imirasire y’izuba.
Ikindi ni uko uruhu rwabo rugirwaho ingaruka n’imirasire y’izuba kubera ko nta melanin ihagize ruba rufite, ibi bigatuma rwangirika rukarwara cancer iyo rutarinzwe iriya mirasire ‘hakiri kare.’
N’ubwo nta muti nta n’urukingo by’iki kibazo birakorwa, abafite ubumuga bw’uruhu bagirwa inama zabafasha kwirinda cyangwa se kugabanya ingaruka ziterwa n’izuba cyangwa ibindi bibagiraho ingaruka.
Umuntu ufite ubumuga bw’uruhu aba agomba kwisiga amavuta arinda ko imirasire y’izuba yamwangiriza uruhu, agomba kwambara ibintu bitwikira uruhu ni ukuvuga amashati cyangwa imibira by’amaboko maremare, amapantalo cyangwa amakanzu agera ku birenge kugira ngo izuba ritabyangiza.
Ingofero y’urugara n’amataratara arinda izuba nabyo ni ingenzi.
Inkweto zifunze kandi bambariye ku masogisi azamutse nazo zafasha.
Mayo Clinic itanga inama y’uko atari byiza kujya ku zuba guhera saa yine z’amanywa(10h00am) kugeza saa kumi z’umugoroba(4h00pm) kuko aribwo imirasire y’izuba iba ifite ubukana bwakwangiza uruhu.


text:
Gutangiza Caritas mu mashuri ya Kiriziya Gatorika bizafasha abana b’abanyeshuri biga mu mashuri abanza n’ayisumbuye mu burezi bw’imyaka 9 na 12 kubabonera ibikoresho by’ibanze mu buzima bwabo bwa buri munsi kugirango barusheho kwiga neza.
Padiri Baganineza Fidele ushinzwe amashuri Gatorika muri Paruwasi ya Ndera akaba n’umuhuzabikorwa w’icyo gikorwa avuga ko mu ibarura ryakozwe babonye abana batishoboye bagera muri 318 bagomba gufashwa muri Caritas babaha ibikoresho by’ibanze byo kubafasha kwiga neza.
Ati“ Twarebye ibibazo bafite n’uruhare rwa buri wese mu kubikemura ndetse twigira inama yo gusaba inkunga hirya no hino kugirango dutangize iki gikorwa cyo gutangiza Caritas mu mashuri ngo bizafashe abanyeshuri b’abakene.
Avuga ko buri murezi yasabwe amafaranga maganatanu (500frw) ku gihembwe, ababyeyi basabwa umusanzu w’amafaranga maganabiri ku gihembwe (200 frw) ayo mafaranga akazajya mu kigega cya Caritas mu kigo cy’ishuri.
Igikorwa cyo gutangiza Caritas mu mashuri ya Ndera, cyabimburiwe no gusura ibigo by’amashuri 2 aribyo GS St Charles Lwanga Musave na GS ya Ndera. ufite abanyeshuri barenga ibihumbi bine maganinani na mirongwinani na birindwi (4 887).
Muri iki gikorwa hatuwe igitambo cya Misa na Padiri Twizeyumuremyi Donatien umuyobozi wa Caritas y’Arikidiyosezi ya Kigali, ababwira ko gutangiza Caritas ari ugutangiza ibikorwa by’urukundo mu mashuri.
Yifashishije Ivanjili ya Matayo 25,31-46 ivuga ku rubanza rw’imperuka. Yabajije abana ati“Yezu akubajije ko hari umurwayi wasuye? hari umukene wahaye akenda cyangwa agapira? Hari umukene wahaye amazi yo kunywa? Waba warasuye umurwayi? Igisubizo cyawe nicyo kizagucira urubanza, ubone ijuru cyangwa ujye mu muriro w’iteka“.
Yabashimiye ko babaye aba mbere mu gutangiza Caritas mu mashuri bafatanije n‘abapadiri, abarezi, inzego zibanze, ababyeyi n’abanyeshuri. Yabasabye kujya bibuka bagenzi babo, ababwira ko ibyo bafite nabo babikeneye.
Yasabye abana baturuka mu miryango yifashije kugira icyo bigoma kuko badasabwa byinshi, uretse fanta 1, amandazi 2 na bombo 1 kandi mu mwaka wose ko bihagije kugira ngo bagenzi babo bafashwe.
Inkunga yabonetse mu gutangiza iyi gahunda ingana n’amafaranga miliyoni imwe n’ibihumbi ijana na mirongwitanu na bibiri na maganane na mirongwitanu y’u Rwanda (1,152,450 frw). Naho ituro ryabonetse ni amafaranga ibihumbi makumyabiri n’icyenda maganane na mirongwitatu y’u Rwanda (29.430 frw). Aya mafaranga akaba yarahawe abana bakennye biga mu ishuri ribanza rya Jurwe.


text:
- Inkiko zisanzwe
- Urukiko rw'Ikirenga
- Urukiko rw'Ikirenga
- Urukiko Rukuru
- Inkiko Zisumbuye
- Primary Courts
- Inkiko z'Ibanze zigize Urukiko Rwisumbuye rwa Nyarugenge
- Inkiko z'Ibanze zigize Urukiko Rwisumbuye rwa Gasabo
- Inkiko z'Ibanze zigize Urukiko Rwisumbuye rwa Nyagatare
- Inkiko z'Ibanze zigize Urukiko Rwisumbuye rwa Ngoma
- Inkiko z'Ibanze zigize Urukiko Rwisumbuye rwa Muhanga
- Inkiko z'Ibanze zigize Urukiko Rwisumbuye rwa Huye
- Inkiko z'Ibanze zigize Urukiko Rwisumbuye rwa Nyamagabe
- Inkiko z'Ibanze zigize Urukiko Rwisumbuye rwa Rusizi
- Inkiko z'Ibanze zigize Urukiko Rwisumbuye rwa Karongi
- Inkiko z'ibanze zigize Urukiko Rwisumbuye rwa Rubavu
- Inkiko z'Ibanze zigize Urukiko Rwisumbuye rwa Gicumbi
- Inkiko z'Ibanze zigize Urukiko Rwisumbuye rwa Musanze
- Inkiko zihariye


text:
Urwandiko rwa II rwa Petero.
Mu gice cya mbere Petero aduha incamake y’ukuntu umuntu akomeza gukura muri Kristo (1:3-9) ariko iyo nyigisho nibiyikurukira bikozwe muburyo bw’imbuzi, no gukangurirwa kuba aso. Harimo impuruza mu byo avuga ko hazaza abahanuzi b’ibinyoma mu minsi y’imperuka. Igice cya kabiri cyo cyirabishimangira, igice cya gatatu cyikabeshyuza ibyo abahanuzi bibinyoma bavuze kubijyanye no kugaruka kwa Kristo.
Dore incamake y’igitabo cya II Petero.
I. Indamukanyo (1:3-21)
II. Kwamagana abigisha bibinyoma (2:1-22)
III. Gushimikira ibyejo hazaza, nuko biteye (3:1-18)


text:
Parution: Sunday 23 November 2014, 13:05
Par:Padiri Thomas Nahimana.
I.URUFUNGUZO RWADUFASHA KUMVA LITURJIYA Y’ UYU MUNSI
Umwami w’u Rwanda Mutara III Clarles Leon Pierre Rudahigwa yari yaratanze igihugu cye ho ituro, akigabira Kristu Umwami w’isi n’ijuru ngo abe ariwe ucyiyoborera mu nzira y’amahoro n’amajyambere. Uwo muhango wabereye i Nyanza , hari taliki ya 27/10/1946.
Hari benshi banenze icyo gikorwa cya Rudahigwa , bakamushinja ko yavanze politiki n’iyobokamana, ngo kandi ubutegetsi bw’igihugu butagomba gushingira ku myemerere y’idini runaka. Ubwo ni uburyo bwo kubona ibintu, ariko hariho n’ababibona ukundi. Ibihugu biyoborwa ku buryo bujyanye n’amahame ya kiyisilamu nabyo biriho.Icy’ingenzi ni ukureba icyiza Mutara III Rudahigwa wari umukristu usengera mu idini ya Gatolika yifurizaga igihugu cye.
Ingoma ya cyami hari byinshi tuyinenga kandi ukwikanyiza kwayo niko kwayikururiye Revolisiyo yayivuganye. Gusa iyo twitegereje igikorwa cya Rudahigwa cyo gutura u Rwanda Kristu Umwami , ntitwabura gushima ubushake yagaragaje bwo kwifuriza igihugu cye umugisha n’amahoro. Mu bihe bikomeye by’impinduka zitoroshye, icyo Umwami Rudahigwa yifuzaga ni uko ubutegetsi bwo mu Rwanda butakubakirwa ku nteshagaciro (anti-valeurs) z’ubugwari, ikinyoma , iterabwoba no gukomeza kwikubira ibyiza byose by’igihugu, ko ahubwo bwashingira ku ndangagaciro nzima z’ukuri, ubutwari n’ugusaranganya neza ibyiza by’igihugu. Izo ndangagaciro nizo ubukristu nabwo buha umwanya w’ibanze, bukaziherekesha itegeko risumba ayandi yose ryo gukunda mugenzi wawe nk’uko wikunda.
Nyuma ya Rudahigwa , ubutegetsi bwa Repubulika bwanditse mu mategeko yabwo ko politiki itagomba gushingira ku mahame y’idini runaka ariko ntibwabuze no kugaragaza nyine indangagaciro Leta ikwiye kwiyubakiraho . Ibyo bigaragarira nko mu ngingo ya mbere y’Itegekonshinga ryo mu 2003 u Rwanda rugenderaho muri iki gihe, igira iti :
“Leta y’u Rwanda ni Repubulika yigenga kandi ubutegetsi bwose ni yo buturukaho, ishingiye kuri demokarasi, igamije guteza imbere abaturage, kandi ntishingiye ku idini .Ishingiro rya Repubulika ni « ubutegetsi bwa rubanda, butangwa na rubanda kandi bukorera rubanda ».
Kuvuga ko Ubutegetsi bw’igihugu butakagombye kubakirwa ku mahame y’idini runaka, (laicite ) kandi koko nanjye nemera ko aribyo byiza, ntibivuze ko bugomba kwirengagiza indangagaciro nzima zubaka igihugu. Izo ndangagaciro zikubiye mu byo Itegekonshinga ryita Ubwigenge (liberte), demokarasi, no guteza imbere abaturage .
Muri iki gihe, icyo tugaya ubutegetsi bwa FPR Inkotanyi si uko budashingiye ku idini. Icyaha gikomeye bukora ni uko busuzugura kandi bukavuguruza indangagaciro Repubulika yubakiyeho . Ubu u Rwanda ruyoborwa kinyeshyamba, amategeko agatorwa ariko ntakurikizwe n’abakagombye kuyashyirwa mu bikorwa no gutoza rubanda kuyubahiriza. Ubu bizwi na bose ko politiki ya FPR yubakiye ku Kinyoma, iterabwoba, irondakoko no kurunda ibyiza byose mu ngo z’Agatsiko gato kibwira ahari ko u Rwanda ari umunani basigiwe na ba se .
Icyo Abanyarwanda benshi bifuza ni uko hakongera kubaho ubutegetsi bwubakiye kuri “VALEURS” abantu bumvikanaho ari nazo shingiro ry’amahoro arambye mu gihugu. Izo ndangagaciro-shingiro dusonzeye ni :
*UBWIGENGE (Freedom): Ukwishyira ukizana kwa buri mwenegihugu niyo moteri y’iterambere rihamye. Guheza abantu mu iterabwoba no kubahindura abacakara n’inkomamashyi mu gihugu cyabo nta kindi bibyara uretse umwiryane n’intambara z’urudaca zigamije kwibohoza ingoyi: byanditse muri kamere muntu ko nta waremewe kuba umugaragu !
*UBUTABERA mu nkiko zikiranura neza abashyamiranye, mu guhana umunyacyaha no kurenganura urengana; mu guhabwa icyo buri wese akwiye(merite), no mu gusaranganya ibyiza by’igihugu(juste redistribution des richesses).
*UMUTEKANO : Igihugu gihora mu midugararo ntigishobora gutera imbere. Ubutegetsi buhoza abantu mu ihagarikamutima ridashira bugomba kurwanywa bukavaho .
Izi ndangagaciro nizo Umwami Rudahigwa yifuzaga ko zashimangirwa n’Ukwemera Imana, abantu ntibazifate nk’ako zishingiye ku bushake bw’umuntu gusa. Igikorwa cye cyari kigamije kumvisha Abanyarwanda ko izi ndangagaciro ziri muri gahunda y’amahoro y’isi Umuremyi wa byose yifuriza n’u Rwanda .
II. ISENGESHO RYA RUDAHIGWA ATURA U RWANDA
Umuhango wo gutura igihugu cy’u Rwanda Kristu Umwami, wabaye mu kwezi k’Ukwakira mu 1946, wabaye iminsi itatu yikurikiranya, kuva ku ya 26, 27 kugera ku ya 28 z’uko kwezi, ubera i Nyanza (ahazwi ubu nko muri Christ roi). Bivugwa ko ibyo birori byo byizihijwe mu buryo bukomeye kandi bunogeye buri wese, bikaba byari byitabiriwe n’abanyacyubahiro batandukanye barimo; Musenyeri Classe, Ryekmans Umwami Mutara Rudahigwa n’umugabekazi Nyiramavugo Kankazi.
Umwami Mutara III Rudahigwa n’Umwamikazi Rizaliya Gicanda, mu nzu y’ubwami i Nyanza
Gutura u Rwanda Kristu Umwami nyirizina
Igitambo cya misa gihumuje, Umwami yigira imbere y’Isakaramentu Ritagatifu abari mu Kiliziya bose bacecetse, akuramo ikamba, arishyira kuri aritari. Ni aho yavugiye isengesho yihesheje Kristu Umwami n’igihugu cye n’abantu be.
Yasenze agira ati:
” Nyagasani Yezu, Mwami w’abantu bose n’uw’imiryango yose, wowe hamwe n’umubyeyi wawe Bikira Mariya umugabekazi w’ijuru n’isi.
Jyewe Mutara Charles Leon Pierre Rudahigwa ndapfukamye kugira ngo nemeze ko ari mwe bagenga b’inteko b’u Rwanda, mukagomba no kutubera umuzi ushingiweho ubutegetsi bwarwo n’ingoma yarwo.
Nyagasani Kristu-Mwami, ni wowe warwiremeye, uruha abategetsi bo kurugenga mu izina ryawe. Ugumya kurugwiza uruyobora ku ngoma nyinshi rutarakumenya.
Igihe warurindirije ubonye kigeze, uruha kogeramo ingoma yawe. Uruzanamo intumwa zawe zo kurugwizamo urumuri rw’amahame abeshaho iteka. Urwoherezamo kandi n’abo kururera ngo barwigishe ubutegetsi barutoze amajyambere y’ibyiza bikiza byose hano mu nsi.
Natwe abanyarwanda twese twemeje ku mugaragaro ko tukuyobotse ukaba uri umwami wacu. Twakiranye icyubahiro amahame abeshaho y’Ubwami bwawe.
Mwimanyi nguhaye igihugu cyanjye cyose, abo tuv’ind’imwe nanjye ubwanjye.
Abagabo barutuyemo, ubahe umutima w’ubudacogora mw’ishyaka, barurwanira ryo kurushyira imbere no kurukomezamo amahoro wazaniye isi yose. Ubavanemo imico ya kera yo kugirirana nabi no guhuguzanya, no kubeshyerana, no kwiba no kwambura n’izindi ngeso mbi zose zidahuje n’ubuvandimwe wifuza kubona bwirambuye mu ngoma yawe.
Ubagwizemo inema zibamurikira, zibajijura zibavanemo ubunebwe n’ingeso zindi zose za gipagani zirenga itegeko ryo gusenga Wowe wenyine Mungu waremye byose.
Abagore ubahe umutima w’ubudahinyuka, barubere mu nteko barutegeye urugori, barere neza abana waduhereye kurugwiza.
Barememo imitima yabo, bayishyiremo icyubahiro cyawe n’urukundo rw’ingoma yawe, n’urw’igihugu cyacu cy’u Rwanda.ingo rero zarwo zose uzikomezemo amahoro, abashakanye bahuze imitima, babe nk’umubiri umwe nk’uko nawe umeranye na kiliziya yawe.
Abatware ubahe kubategekena ubutabera, barutsindemo akarengane n’imigenzo mibi yindi yose, inyuranyije n’ubutungane watwigishije. Ubwo ubakomezamo umwete wo kwirinda ingeso za gipagani zo kwangana no kwiremamo ibice by’inzangano zatuma urukundo utwifuzamo rudashinga imizi mu gihugu cyawe.
Ubatsindire kuryryana mu migenzereze yabo, ubatsindire guhendana ubwenge no guhemukirana mu nama bajya zo kugutunganyiriza u Rwanda wabaragije.
Ubarinde kurenga ku masezerano no kwica umugenzo mwiza w’ubwanga-umugayo, ubahe guca imanza zitunganye no kutagira uwo barenganya, ngo barengere uwo bikundiye. Ubatsindire kurwarana inzika, no kugira uwo bayirwara mu ngabo zabo.
Ubahe kwirinda kugira uwo bagambanira, cyangwa ubagambanaho byo kurengenya umuntu numwe mu Rwanda rwawe.
Ubavaneho rero imigenzo yose ya gipagani, inyuranije n’ingoma yawe.intumwa zazanywe no kutwigisha amahame y’ibibeshaho iteka n’abajanywe no kuyobora inzira y’ibyerekeye amajyambere natwe bene igihugu twese, dushyire hamwe dutunganye imirimo yacu, dushyizeho umwete ari wowe tuyikorera.
N’amahanga yose uko anagana tugusingirize mu ruhame tugira tuti: Kristu Mwami n’umubyeyi we Bikira Mariya baragahorana ibumbye byose, ubu n’iteka ryose.
Amina “
Umwanzuro
Nk’uko bigaragarira buri wese, abategetsi u Rwanda rufite muri iki gihe bifitiye gahunda yo kumena amaraso y’abanyarwanda, bakibwira ko iyo ariyo ndangagaciro bazubakiraho igihugu ubuziraherezo. Bimaze kugirwa umuco ko umuntu azamuka mu ntera kubera ko ari inzobere mu kuregaguzwa no kugambanira abandi, haba mu basivili no mu gisilikari. Gufunga hato na hato no kwica inzirakarengane zigatabwa mu kiyaga cya Rweru ngo nibyo bizatuma rubanda itinya ubutegetsi bwa FPR , ntihagurukire kubusezerera? Ibi byose bizagira iherezo, dore kandi ntibigitinze!
Umunsi mwiza wa Kristu Umwami ku bakunda igihugu cyabo bakaba bacyifuriza n’amahoro arambye.
Uwanyu Padiri Thomas Nahimana.
Umva aka karirimbo, ukazirikane :


text:
Mu Rwanda
Gutunganya ‘Imbuga City Walk’ Bigeze Kure
Imirimo yo gutunganya agace kamenyerewe nka ‘Car free zone’ mu Mujyi wa Kigali ngo gahinduke Imbuga City Walk igeze kure. Hakomeje kubakwa ibikorwa remezo byateganyijwe, ku buryo aha hantu hazaba hihariye.
Iki gice kitagendwamo n’imodoka kirimo guhindurwamo ahantu abatuye umurwa mukuru cyangwa abawugenda bashobora kuruhukira, bakahafatira amafunguro cyangwa bakahagurira ibintu bitandukanye.
Umujyi wa Kigali watangaje ko iyi mirimo izasozwa bitarenze uku kwezi kwa Gicurasi.
Harimo gutunganywa mu buryo abagenda n’amaguru cyangwa n’amagare bazaba bafite ahantu heza banyura, aho abana bashobora gukinira, ubusitani, ubwiherero rusange, intebe zo ku muhanda abantu bashobora kwicaraho, ahabera imurikabikorwa, ahagurirwa amafunguro n’ibindi.
Ako gace kagizwe n’umuhanda KN 4, ku wa 26 Kanama 2015 nibwo kahinduwe ak’abanyamaguru gusa, batangira kuwukoresha batabisikana n’ibinyabiziga kuko byahise bihindurirwa inzira.
Kuva icyo gihe kugeza muri Werurwe 2021 kari kagizwe n’umuhanda gusa kandi ushaje kubera kumara igihe udatunganywa. Mbere y’umwaduko wa COVID-19 haberaga amamurikabikorwa, ariko ubu yarahagaze.
Gutunganya aka gace byaratinze kubera ko byagombaga gutangirana na Mutarama 2017. Biheruka gutangazwa ko ikigo Savannah Accelerated Development Authority (SADA) ari cyo cyakoze igishushanyo mbonera cy’aka gace.
Imirimo yo kuhubaka irimo gukorwa n’ikigo NPD.
Bijyanye n’igishushanyo mbonera cyaho, biteganywa ko n’inyubako zegereye aka gace zizavugururwa, kugira ngo uburyo zigaragaramo bujyanishwe n’ibyateganyijwe n’igishushanyo mbonera cy’umujyi.
Umujyi wa Kigali uvuga ko ukomeje gukorana n’inzego bireba kugira ngo uyu mushinga uzashoboke.


text:
Abasaga 60 bakozweho ubushakashatsi bubaganisha ku kuba intwari
Yanditswe na MUGISHA BENIGNE
Mu gihe u Rwanda rwitegura kwizihiza umunsi w’Intwari ku nshuro ya 24, Urwego rushinzwe Intwari, Impeta n’Imidali by’Ishimwe (CHENO) ruratangaza ko rumaze gukora ubushakashatsi ku bantu basaga 60 barimo abantu ku giti cyabo n’amatsinda y’abantu basabiwe kugirwa Intwari.
Ibi ni ibitangazwa na Nkusi Deo, Umunyamabanga nshingwabikorwa wa CHENO mu kiganiro kihariye yagiranye n’Imvaho Nshya ku myiteguro y’umunsi w’intwari n’ibikorwa biteganyije mu kuwizihiza.
Nkusi yagize ati “Mu gihe u Rwanda rwitegura kwizihiza umunsi w’intwari ku nshuro ya 24, twavuga ko hari icyo twakoze kijyanye n’ubushakashatsi bw’abasabiwe kugirwa intwari, kuri ubu abantu ku giti cyabo n’amatsinda y’abantu bakoreweho ubushakashatsi bagera kuri 30, ariko ubaze buri mutwe w’umuntu n’abagize ayo matsinda bagera kuri 60 bose hamwe.”
Nkusi avuga ko ku rwego rwa CHENO umurimo w’ubushakashatsi wasojwe kuri abo bantu, igisigaye akaba ari umurimo w’inzego zibakuriye zizabashyira ku mugaragaro mu gihe kitaramenyekana.”
Ku bijyanye n’ibikorwa byo mu cyumweru cyahariwe Intwari bizabanziriza umunsi w’Intwari nyir’izina, yavuze ko ikiganiro nyunguranabitekerezo ku butwari giteganywa tariki ya 26 Mutarama 2018, ahazagaragazwa amateka ku rwego rw’isi, rw’Afurika n’u Rwanda, hagaragazwa ababaye intwari kuri izo nzego n’ibikorwa by’ubutwari bakoze.
Ikindi gikorwa giteganywa mu cyumweru cyahariwe ubutwari ni igitaramo cyateguwe na CHENO ku bufatanye n’Umujyi wa Kigali kizabanziriza umunsi w’Intwari.
Yagize ati “Mu gitaramo k’Intwari hazagaragazwa umuco w’ubutwari mu Rwanda, banashishikarize Abanyarwanda kugera ikirenge mu k’intwari no gukomera ku muco w’ubutwari.”
Hari n’amarushanwa y’umupira mu nzego zinyuranye, hakazahembwa amakipe 4 ya mbere mu mupira w’amaguru.
Ingengo y’imari yagenewe ibihembo gusa, imyiteguro itarimo, ni amafaranga y’u Rwanda ni miliyoni 12, nk’uko bisobanurwa na Nkusi, aho ikipe ya mbere izahembwa miliyoni 6, iya kabiri ihembwe milyoni 3, iya gatatu miliyoni ebyiri naho iya nyuma ari nayo ya kane miliyoni 1.
Hazabaho kandi amarushanwa y’ingabo, muri ayo marushanwa yose amafaramga azayavamo azahabwa abamugariye ku rugamba, icya kabiri gihabwe abarinzi b’igihango naho igice cya gatatu gihabwe itsinda rizwi ku izina rya “Dukomeze ubutwari” rigizwe n’Intwari z’i Nyange.
Umunsi w’Intwari uzabera ku rwego ry’imidugudu mu gihugu hose, insanganyamatsiko ku nshuro ya 24 ikaba igira iti “Dukomeze ubutwari twubaka u Rwanda twifuza.”


text:
YASUWE 24
Umukobwa witwa Bazubagira Clementine, wari umukozi wo mu rugo, wakunze gutungwa agatoki ko ari we waba warishe abana 3 bavukana ngo yigeze kuvuga ko azakora azakora ikintu kitazibagirana kuri nyina ubabyara.
Kuwa Gatandatu, taliki 21 Nzeri 2019 ahagana mu ma saa moya ni bwo inkuru y’iyicwa rya Iradukunda Yvonne w’imyaka 13, Mugisha Danny wari ufite 6, na Masengesho Isabelle wari ufite imyaka 4 yamenyekanye. Aba ni bana b’umuryango wa Habumugisha Jean de Dieu na Musengimana Theresie bo mu murenge wa Cyeru mu karere ka Burera, bapfushije abana batatu.
Abaganira na nyina w’aba bana bemeza ko uyu mukobwa yari yaramubwiye ko ngo azamukorera ikintu atazibagirwa mu buzima. Ibyo ngo yabimubwiraga iyo habaga hari icyo batumvikanyeho nk’uko The sourcepost ibitangaza.
Nyina w’aba bana ni we wamenye bwa mbere iyi nkuru ubwo yinjiraga mu nzu agasanganirwa n’umwijima.
Bamwe bishwe batemwe amajosi, umuhoro uhera ku bikanu, hari n’undi ngo watemwe hagati mu mutwe nk’uko bivugwa n’abaganiriye n’uwo muryango. Uyu mukobwa ukekwa bavuga ko atari afite imyitwarire myiza.
Uyu mukobwa ngo wari n’umuririmbyi muri korari, usenga akaniyiriza, nta kibazo yari afitanye n’umuryango yabagamo. Uyu Bazubagira ngo ubusanzwe yari yarigeze gufungwa imyaka itandatu ashinjwa kwica umwana yari yabyaye, ariko umuryango wa Habumugisha ntiwari ubizi.
Uyu mukobwa ngo yavugaga ko nabona aho abona akazi akarya akaryama bakamugurira imyenda atari ngombwa ko bamuhemba. Yaje guhura n’uyu muryango umwakira nk’umwana mu rugo.
Icyo gihe yakoraga imirimo yose agasigarana abana bamukunda. Umuryango wa Habumugisha mbere yo kumwakira wabajije uwe niba bamwakira, abandi bababwira ko nta kibazo. Uru rugo bikekwa ko yahekuye, yari arumazemo amezi 4.
Bazubagira yaje gusangwa mu mugozi yimanitse, bityo bigakekwa ko yishe abana yarangiza na we akiyahura.


text:
-
- Padiri Achille Bawe
Aganira na Kigali Today, yavuze ko amakosa abantu bakomeje gukora, ari ugufata icyemezo cyo gushakana bahubutse kandi banahujwe n'imbuga nkoranyambaga, bakirengagiza ko guhura bakaganira imbona nkubone kandi inshuro nyinshi, bituma abantu bamenyana bihagije banashakana urugo rugakomera, kubera ko umwe aba azi ingeso za mugenzi we akabasha kuzihanganira.
Yabivugiye mu muhango wo kumurika ibyavuye mu mushinga wo guhugura urubyiruko 300 n'ingo zisaga 500 zo muri Diyosezi ya Ruhengeri, umushinga ugamije gutoza urubyiruko n'abashakanye indangagaciro z'umuryango, hagamijwe kubaka umuryango utekanye.
Padiri Bawe yavuze ko Imana ijya gushyiraho ugushyingirwa hagati y'umugabo n'umugore, yashakaga ko bishima, avuga ko nk'uko biri mu gitabo cy'intangiriro Umutwe wa kabiri, kuva ku murongo wa 18 kugeza ku wa 24, Imana yavuze ko “atari byiza ko umugabo aba wenyine, imushakira uwo bakwiranye”.
Avuga ko Imana ijya gushyiraho ugushyingirwa hagati y'umugabo n'umugore, byari umugambi uganisha ku byishimo bya bombi.
Ati “Imana ijya gushyiraho ugushyingirwa hagati y'umugabo n'umugore, yari igamije kugira ngo bombi bagire ibyishimo babikesha ko bombi bari kumwe nk'abashakanye. Iyo ubonye ingo z'abashakanye zidafite ibyo byishimo ukabona zirimo amakimbirane, wumva ubabaye ukavuga uti hari ikintu kitagenze neza kuko ubundi kuba bari kumwe byagombye kuba ari cyo kintu cya mbere kibaho kibateye ibyishimo”.
Padiri Bawe avuga ko inyigisho zitangwa ziba zigamije kongera kugaruka muri wa murongo w'Imana, kugira ngo abashakanye bongere babone ibyishimo yabifurizaga igihe yabahaga kubaka urugo rw'umugabo n'umugore nk'abashakanye.
Ubuzima bw'abashakanye ni ikintu gikomeye, kubujyamo utiteguye bihagije ni nko kwiyahura
Yavuze ko amakosa ya mbere akorwa, ari ukubakana urugo abantu batarigeze kumenyana bihagije, aho abenshi badahura imbonankubone, ahubwo ugasanga urukundo rwabo rurashingira ku mbuga nkoranyambaga.
Yagize ati “Ntushobora kubakana urugo ku buryo bukwiye kandi burambye, n'umuntu mutigeze mugira igihe gihagije cyo kumenyana, cyo kuganira kugira ngo muzashobore kubana muziranye kuko ni ngombwa. Burya rero kugira ngo umenyane n'umuntu by'ukuri koko, ni uko muba mwarahuye kandi igihe gihagije imbonankubone, ntabwo imbuga nkoranyambaga zonyine, wenda zaba intangiriro, ariko kuba ari zo abantu bashingiraho gusa ngo bagiye kubaka urugo, ntabwo zishobora kuramba kuko bahura bataziranye”.
-
- Nyuma y'amahugurwa ubu ngo imiryango iratekanye
Arongera ati “Imbonankubone ni ikintu cya ngombwa cyane, kandi imbonankubone ihagije kugira ngo abantu bashobore kumenyana, burya guhura n'umuntu mukabonana imbonankubone hari ibyo umuntu ashobora kubwira undi atanavuze, ni byo mu Gifaransa bavuga ngo ‘Language du corps', cyangwa mu cyongereza Body language. Iyo batahuye ntabwo bashobora kuvuga ngo baraziranye, kandi iyo abantu bataziranye kugira ngo bazubake urugo ruzakomere, rwose biragoye”.
Ikindi Padiri Bawe yasabye abitegura kurushinga, ni ugufata igihe gihagije cyo kwiga, bakitegura.
Ati “Ntabwo inkumi n'abasore bacu babona igihe gihagije cyo kwitegura ibyo bagiyemo, kandi burya ubuzima bw'abashakanye ni ubuzima bukomeye, kubujyamo utiteguye bihagije ni nko kwiyahura. Birakwiye ko haba ku rwego rwa Leta, haba no ku rwego rwa Kiliziya habaho uburyo twajya dutegura urubyiruko rwacu kugira ngo rwinjire mu buzima ruzi neza icyo busaba, kandi barabyiteguye kugira ngo babeho bishimye”.
source : https://ift.tt/3kn1LrF


text:
NCPD yibutse abazize Jenoside yakorewe Abatutsi
Yanditswe na MUKAGAHIZI ROSE
Abagize Inama y’Igihugu y’Abafite ubumuga, NCPD, ku bufatanye n’Urugaga rw’imiryango y’abafite ubumuga mu kurwanya Virusi itera SIDA no guteza imbere ubuzima bwabo (UPHLS) basuye urwibutso rwa Ntarama mu karere ka Bugesera, ruruhukiyemo imibiri isaga ibihumbi bitanu y’abazize Jenoside yakorewe Abatutsi 1994.
Umuganwa Marie Chantal, umuyobozi w’urwibutso rwa Ntarama, asobanura ko uru rwibutso ari rumwe muri zirindwi ziri ku rwego rw’igihugu, rufite umwihariko kuko Jenoside yahageragerejwe mbere ya 1994.
Ati ”Bugesera mbere yari ishyamba idatuwe, ubutegetsi bwariho buzana Abatutsi baturutse mu majyaruguru baza gutura ku gahato muri Bugesera, aho babikoze mu rwego rwo kubahima ngo bazicwe n’isazi ya Tsetse, bakanaribwa n’inyamaswa zo mu ishyamba”.
Kubata mu ishyamba ngo baribwe n’inyamanswa ngo ntibyanyuze ubutegetsi bwariho icyo gihe, kuko nyuma bahazanye bamwe mu bagombaga kwigabiza amasambu yabo.
Ibyo na byo ngo ntibyabanyuze, kuko mu 1963, Abatutsi batangiye kwicwa babwirwa ko ngo ‘Inyenzi zateye’. Uru rwango rwakomeje gucumbeka, maze mu 1992 hakorwa icyari nk’igerageza rya Jenoside, maze bica bamwe mu Batutsi bari muri Bugesera. Icyo gihe ngo Abatutsi birwanyeho bahangana n’abagabye ibitero.
Tariki 14 Mata 1994, ni bwo hatangiye Jenoside muri Ntarama, Abatutsi bagerageza kwirwanaho bibwira ko ari nka mbere, ariko ngo barushwa imbaraga kuko bo barwanishaga amabuye, mu gihe abo bari bahanganye bari bafite intwaro zirimo n’imbunda.
Abari mu rwibutso rwa Ntarama biganjemo abagore n’abana bari bahungiye kuri Kiliziya bibwira ko bari buharokokere. Nyamara si ko byagenze, kuko abicanyi baje kuhatera babasangamo barabarasa abandi babatwika ari bazima. Uretse aba, hari n’abandi bahashyinguye baguye mu rufunzo ruzwi nko kuri CND.
Rutaganda Eric warokokeye kuri Kiliziya ya Ntarama, Jenoside yabaye afite imyaka 10. Avuga ko ibyabaye bigoye kubyibagirwa kubera ubuzima bugoye banyuzemo.
Ati ”Badusanze hano muri Kiliziya ya Ntarama, bateramo gerenade, bamwe baratatana, bahungira mu rufunzo aha hepfo. Aha ni naho abavandimwe bange babiri baguye, cyakora nge nabashije kwiruka njya kwihisha mu rufunzo”.
Nyuma y’ukwezi, ni ukuvuga tariki 14 Gicurasi, ingabo zari iza FPR-Inkotanyi zagobotse ab’i Ntarama, zirokora abari bakiri bazima barimo n’inkomere.
Muri aba harimo Nyiramushana Françoise ufite ubumuga yatewe na Jenoside yakorewe Abatutsi, nyuma yuko abicanyi bamusanze i Ntarama bakamutemagura.
Nubwo akomoka mu murenge wa Ntarama, atuye i Nyamata kuko agomba kwegera ibitaro ngo abashe kwivuza ibikomere afite. Nubwo hashize imyaka 24, Nyiramushana arakivuza ibikomere n’ubumuga akomora kuri Jenoside yakorewe Abatutsi.
Ati ”Kuba nararokotse si impuhwe bangiriye, ahubwo bansize bazi ko napfuye. None ubu natangiye kubyimba inda n’ibindi bice by’umubiri, kandi abaganga bambwiye ko byatewe n’uku kuguru”.
Inama y’igihugu y’abafite ubumuga NCPD yageneye inkunga y’ibihumbi 800 by’amafaranga y’u Rwanda Nyiramushana, agomba kumufasha gusana inzu ye, ndetse akanamufasha mu bindi bibazo ahura na byo.
Niyomugabo Romalis, Perezida w’inama y’igihugu y’abafite ubumuga, avuga ko igihe cyo kwibuka ari igihe cyo kwereka abarokotse Jenoside yakorewe Abatutsi ko batari bonyine.
Ati ”Iyo bigeze ku bafite ubumuga bakomora kuri Jenoside yakorewe Abatutsi, dushyiraho umwihariko kugira ngo tubabe bugufi, badaheranwa n’agahinda, tukabereka ko turi kumwe na bo”.
Niyomugabo yanashimiye ingabo zari iza FPR-Inkotanyi ubutwari n’umurava byaziranze.
Ati ”Ibaze iyo Imana itaza guha ububasha n’ubushobozi ingabo zahoze ari iza RPF-Inkotanyi. Rwose Nyakubahwa Perezida wa Repubulika Paul Kagame Imana yaramukoresheje, ige imuha umugisha kuko we n’abo bafatanyaga bahagaritse Jenoside”.
Uretse inkunga yahawe y’ibihumbi 800, inama y’igihugu y’abafite ubumuga yanemereye Nyiramushana kuzakomeza kumuba hafi ndetse ikaba yaramwijeje indi nkunga mu ngengo y’imari y’umwaka utaha wa 2018-2019.


text:
1. Kuba ufite umwuka mwiza, mbese utanuka mu kanwa
2. Kuba wambaye neza kandi usokoje neza, ku bakobwa no mu maso ukaba ukeye
3. Gerageza ugenzure (controller) amaboko yawe n’ururimi rwawe, kuko nubikoresha nabi uzamutera ubwoba cyangwa ukamubihiriza
4. Iyemere. Wumve ko uri busomane neza. Kandi ibi bizumvikana mu buryo urimo umusoma
5. Gerageza kumenya gusoma ibimenyetso by’umubiri we, kugirango ujye umenya niba ibyo ushaka kumukorera nawe abishyigikiye, cyangwa se niba atabishaka kugirango nawe urekere aho. Wari uzi n’ikindi se? Buriya ngo nta kintu gishobora gutuma umukobwa yanga kugusoma nko kuba nawe urimo kumwinsindagiraho! Ndavuga kumusoma ku ngufu.
Video Abakobwa Beza
Ibyo ukwiye kwitaho mbere yo gusomana n’umuntu
1. Kuba ufite umwuka mwiza, mbese utanuka mu kanwa


text:
Guy Logiest
Itangazwa rya Repubulika y’u Rwanda. Amateka y’uko byagenze (Inkomoko, n’abayagizemo uruhare…)
By Innocent Nsengimana on 31 mars 2021
Ku italiki ya 28 Mutarama 1961, u Rwanda rwabaye Repubulika; ubutegetsi bwari bushingiye ku bwami burasezererwa. Ubu hashize imyaka 60. Mu bushakashatsi nkora ku mateka y’u Rwanda, maze kwandika ibitabo bitatu ku birebana n’amateka yaranze u Rwanda muri iriya myaka ya za 50-60. Muri ubwo bushakashatsi nifashishije ahanini inyandiko z’umwimerere (Documents d’Archives) abategekaga icyo gihe […]
Posted in Ahabanza, Amakuru, Amateka, Umuco | Tagged Guy Logiest, Parmehutu


text:
YASUWE 55
Akarere ka Rutsiro ni kamwe mu turere turindwi tugize Intara y’Iburengerazuba, aho nako ari kimwe nk’utundi twose turimo kwitegura itangira ry’Amashuri. Ubuyobozi bw’Intara buvuga ko bugiye gukemura amakosa yabayemo mu maguru mashya.
Bamwe mu babyeyi bo mu karere ka Rutsiro iyo uganiriye nabo bakubwira ko hakiri ibibazo bya bamwe mu bakoze ku iyubakwa ry’ibyumba by’amashuri batarabasha kwishyurwa kandi amasuri yaruzuye, hari ibibazo muri bya barina muri Komite z’Ababyeyi, ndetse ari n’aho abana bigira mu mashuri atuzuye.
Bamwe mu baganiriye na Rwandanews24 bavuze koi bi bibazo akenshi biterwa n’Imiyoborere mibi iri mu ishami ry’Uburezi muri aka Karere.
Umwe yagize ati “Twakoze ku mashuri yubakwaga ariko kwishyurwa byabaye ingorabahizi kandi amashuru yaratangiye gukoreshwa ibyo yagenewe, turasaba ko mwadukorera ubuvugizi tukishyurwa.”
Undi yagize ati “Abayobozi kubera abana babo batiga muri aya mashuri niyo mpamvu batita ku gahinda kacu, ngaho se nawe Abayobozi ba komite z’ababyeyi birirwa bongeza amafaranga y’ishuri uko bishakiye kubera inyungu zabo bwite n’ubuyobozi bw’Amashuri, turavuga ariko twabuze uwatwumva.”
Komite z’Ababyeyi ku bigo by’Amashuri bimwe na bimwe ziyoborwa n’Abarimu kandi bitemewe, ahandi ziyobora nk’aho ari ubwami kuko hamwe na hamwe zirengeje imyaka 2 zemerewe zikageza no ku myaka itanu.
Uyu mubyeyi abajijwe aho bafite ikibazo nk’iki yaduhaye urugero rwa G.S Kigeyo cyo mu murenge wa Kigeyo kandi Ubuyobozi buzi neza iki kibazo cy’uko Komite y’Ababyeyi yo muri iki kigo ihagarariwe na Tuyisabe Anastase usanzwe ari umurezi muri iri shuri, akaba ari umwe mu bihishe inyuma yo gutindahara kw’Ababyeyi barerera muri iri shuri, ku bw’Impamvu yo kongera amafaranga uko bishakiye.
Habitegeko Francois, Umuyobozi w’Intara y’Iburengerazuba avuga ko icyihutirwa ari ugukosora amakosa yose yaba yarabayeho umuturage agahembwa, kuko bitabaye uko byaba ari ibibazo bigeretse ku bindi.
Habitegeko Francois ati “Biba ari ikibazo iyo Umuturage yakoze ntahembwe, kuko hari ubwo amafaranga akoreshwa ibyo atagenewe agatinda ho gato, ariko icyihutirwa ni ukubikosora kuko ni ihame nta kuka, kuko ugomba gukoresha umuturage ufite ingengo y’imari yo kuzamuhemba, gusa nimba baratse amafaranga mu byiciro n’ayandi bagomba kuyaka vuba bagahemba abaturage, iyo bitabaye uko usanga ari ibibazo bigeretse ku bindi.”
Kuwa Gatandatu tariki ya 20/6/2020 ni bwo Umunyamabanga wa Leta muri Minisitiri y’Imari n’Igenamigambi, Dr. Claudine Uwera yatangije ku mugaragaro gahunda yo kubaka ibyumba by’amashuri bishya 780 n’ubwiherero 1,111 mu karere ka Rutsiro.
Nubwo amashuri atangira mu gitondo cyo kuri uyu wa mbere, tariki 19 Mata 2021, Ibibazo biri mu burezi muri aka Karere ka Rutsiro bigaruka ku mubare muke w’Abarimu udahagije ugereranyije n’Ibyumba by’Amashuri, ndetse n’ubucucike bw’Abanyeshuri bukabije, aho na none Amashuri y’Incuke akiri make ugereranyije n’Umubare w’abayakeneye.